title: Morioka

text: Ainujen ja sittemmin emishien asuma-alueena muun Tōhokun alueen tavoin ollut Morioka joutui 800-luvulla etelästä levittäytyvien japanilaisten tukikohdaksi heidän hitaasti mutta varmasti liittäessä aluetta valtakuntaansa. Moriokaan rakennettiin linnake, ja myöhemmin, kun japanilaisten valta oli varmistunut, oli se eri klaanien hallinnassa. 1500- ja 1600-lukujen vaihteessa Nanbun ruhtinassuku rakennutti Moriokan paikalle linnansa, josta nykyään ovat jäljellä enää ulkomuurit. Nanbu on myös vanha nimitys Iwatelle sekä Aomorin prefektuurin itäosalle. Morioka on edelleenkin tunnettu rautatavaroistaan, joita kutsutaan nimellä "Nanbu tetsubin".


title: Morioka

text: Moriokaa ja Iwatea hallinneista klaaneista oli Heian-kaudella vallassa Ōshū-Fujiwaran klaani. Tämän klaanin tuhosi shōgun Minamoto no Yoritomo, ja tilalle tuli Ōshū-Kudōn klaani. Muromachi-kaudella Nanbu-klaani sitten levittäytyi alueelle ja rakennutti nykyisen kaupungin paikalle linnansa. Linna oli aluksi nimeltään Kozukata, mutta nimi Morioka tuli pian käyttöön.


title: Morioka

text: Morioka on merkittävä liikennekeskus Pohjois-Tōhokussa. Sen asema parani entisestään 1970-luvulla, kun Japanin suurnopeusjuna Shinkansenin pohjoinen linja Tōhoku Shinkansen sai rakennusluvan. Vuonna 1982 valmistuneen radan pohjoinen päätepysäkki oli juuri Morioka. Rataa jatkettiin Aomorin prefektuurin puolelle vasta 2002. Lisäksi 1997 Moriokasta avattiin toinen linja Akita Shinkansen, joka kulkee sieltä Akitan prefektuurin pääkaupunkiin Akitaan.


title: Morioka

text: Kaupungin merkittävin nähtävyys on vanha kirsikkapuu, joka on halkaissut kivenlohkareen. Puu on aikoinaan lähtenyt kasvamaan kiven halkeamasta, ja kasvaessaan se on halkaissut suurta kiveä yhä enemmän ja enemmän. Iältään kirsikkapuu on noin 300 tai 400 vuotta. Vuonna 1923 se julistettiin kansalliseksi suojelukohteeksi.


title: Morioka

text: Nanbun ruhtinassuvun linna, jonka rakentaminen alkoi 1597, on myös turistikohde. Linna hajotettiin 1800-luvun Meiji-restauraation aikana, joten siitä on jäljellä enää perustukset ja jonkin verran muureja. Meiji-kauden arkkitehtuurin kiintoisin ilmentymä kaupungissa on 1911 pystytetty pankki, jonka punavalkoinen julkisivu tuo hyvin esiin kauden tyylilliset ihanteet.


title: Morioka

text: Moriokan ystävyyskaupunkina on vuodesta 1985 ollut Victoria Kanadan Brittiläisessä Kolumbiassa.


title: Lockheed AC-130

text:
Lockheed AC-130 on yhdysvaltalaisten lentokonevalmistajien Boeingin ja Lockheedin valmistama sotilaslentokone. Se on tulitukiversio Lockheed C-130 Hercules -kuljetuskoneesta.
USAF:n AC-130H Spectre- ja AC-130U- Spooky (”gunship” eli taistelulaiva) -koneita käytetään maajoukkojen tulitukeen ja maakohteitten, kuten tukikohtien tai saattueiden suojaamiseen tai tuhoamiseen.


title: Lockheed AC-130

text: Gunship-lentokoneiden ideana on, että niiden sivulle suunnattu aseistus mahdollistaa sen, että kone voi kiertää maaliaan jatkuvasti tulittaen, toisin kuin lentokoneet, joiden aseistus on suunnattu kulkusuunnan mukaisesti.


title: Lockheed AC-130

text: Ensimmäiset AC-130-koneet otettiin käyttöön jo Vietnamin sodassa, missä ne korvasivat tehtävään aiemmin käytetyt AC-47- ja AC-119-koneet.


title: 76 mm panssarivaunukanuuna M/1940 F-34

text: 76 mm panssarivaunukanuuna M/1940 F-34 () on neuvostoliittolainen 76,2 mm:n panssarivaunukanuuna, jota käytettiin T-34/76-panssarivaunuissa.


title: Timo Marjamaa

text: Timo Tapio Marjamaa (s. 27. kesäkuuta 1976 Lahti) on entinen suomalainen jalkapalloilija ja Veikkausliigan nykyinen toimitusjohtaja. Hän oli pelipaikaltaan keskikenttäpelaaja tai keskuspuolustaja.


title: Timo Marjamaa

text: Marjamaa on lahtelaisen FC Kuusysin kasvatti ja debytoi seuran edustusjoukkueessa ja Suomen korkeimmalla sarjatasolla Veikkausliigassa kaudella 1995. Hän edusti Suomessa myös fuusioseura FC Lahtea, FC Jokereita, AC Allianssia, jossa hän toimi kapteenina seuran tuhoon johtaneella kaudella 2005, ja Helsingin Jalkapalloklubia. Vuonna 2002 hän kävi Turkissa Yimpas Yozgatsporin joukkueessa.


title: Timo Marjamaa

text: Marjamaa saavutti SM-hopeaa Jokereissa, Allianssissa ja HJK:ssa sekä jälkimmäisessä myös Suomen cupin. Hänen pelaajauransa päättyi polvivamman vuoksi kauteen 2007. Kaikkiaan hän pelasi 199 liigaottelua, joissa hän teki 13 maalia.


title: Timo Marjamaa

text: Suomen maajoukkueissa Marjamaa pelasi kuusi A-maaottelua ja kaksi nuorten maaottelua.


title: Timo Marjamaa

text: Marjamaa on koulutukseltaan kauppatieteiden maisteri. Pelaajauransa jälkeen hän on työskennellyt Sampo Pankin palveluksessa. Marraskuussa 2010 hän aloitti työn Veikkausliigan toimitusjohtajana. Hän on toiminut myös kolumnistina Veikkaajassa ja kommentaattorina Urheilukanavalla.


title: Kauppasieni

text: Kauppasieni on historiallinen käsite, joka kuvaa Suomessa myytäväksi sallittuja sieniä 1900-luvun lopulla.


title: Kauppasieni

text: Vanha kansallinen ruokasieniasetus kumottiin 1.heinäkuuta 2012. Siihen asti Suomessa myyntiin kelpaavien sienten, kauppasieneksi hyväksyttävien sienten, tuli olla helposti tunnistettavissa ja selvästi erotettavissa myrkyllisistä ja ruoaksi kelpaamattomista sienistä ja niillä tuli olla taloudellista merkitystä. Myydä sai vain pientä osaa kaikista Suomessa kasvavista syötäviksi kelpaavista sienilajeista. Kauppasienille asettiin laatuvaatimuksia, kuten terveys, puhtaus, normaali maku ja haju. Viimeinen Eviran päätös kauppasieniksi hyväksyttävistä sienistä oli Eviran määräys 3/2007. Määräys astui voimaan 16. huhtikuuta 2007.


title: Kauppasieni

text: Ruokasieniasetuksen kumoamisen jälkeen Evira alkoi asetuksen sijaan ylläpitää ohjeellista listausta suositeltavista ruokasienistä. Se noudattaa silti entisiä päälinjoja sienten turvallisuudesta. Jokainen elintarvikkeita kaupan pitävä kuitenkin viime kädessä vastaa siitä, että myy vain turvallisia elintarvikkeita.


title: Kauppasieni

text: Luetteloon on koottu Eviran suosittelemat ruokasienet. Luettelo saattaa muuttua milloin vain ja siksi ajantasainen luettelo on järkevää tarkastaa Eviran sivuilta.


title: Läntinen Litsa (joki)

text:
Läntinen Litsa eli Läätsijoki eli "Litsajoki" () on 107 km:n pituinen Barentsinmereen laskeva joki Venäjän Murmanskin alueella, Petsamon ja Murmanskin välimailla. Joki laskee Litsanvuonoon, jonka rannoilla sijaitsee yksi Venäjän tärkeimmistä ydinsukellusvenesatamista, Zapadnaja Litsa.
Toisessa maailmansodassa kesällä 1941 Saksan vuoristoarmeijan operaatio Platinaketun tarkoitus oli vallata lännestä edeten Murmanskin kaupunki. Saksalaisten eteneminen pysäytettiin kuitenkin Läntisen Litsan varteen. Siihen muodostui neuvostojoukkojen pitkäaikainen pääpuolustuslinja, jossa käytiin ankaria taisteluja. Sodan aikana se sai Neuvostoliitossa nimityksen "Kuoleman laakso" (Долина смерти, "Dolina smerti"), myöhemmin "Kunnian laakso" (Долина славы, "Dolina slavy"). Alueella on suuria sodanaikaisia joukkohautoja.


title: Iiro Aalto

text: Iiro Aalto (s. 19. heinäkuuta 1977 Rauma) on suomalainen uransa lopettanut jalkapalloilija. Pelipaikaltaan hän oli vasen laitapuolustaja. Aalto on Suomen-mestari ja kolminkertainen Suomen Cupin voittaja.


title: Iiro Aalto

text: Aalto on Pallo-Iirojen kasvatti, joka nousi seuran edustusjoukkueeseen vuonna 1995. Kaudeksi 2001 hän siirtyi Veikkausliigaan tehtyään sopimuksen Hakan kanssa. Aalto oli voittamassa Suomen Cupia 2002. Hakasta hän siirtyi HJK:hon kaudeksi 2003 ja voitti ensimmäisellä HJK-kaudellaan sekä liigan että Suomen Cupin.


title: Iiro Aalto

text: Aallolla on maalittomien liigaotteluiden Suomen ennätys, 161 ottelua. Hän teki ensimmäisen liigamaalinsa 27. lokakuuta 2007 rangaistuspotkusta TPS:aa vastaan kauden viimeisessä ottelussa. Aalto siirtyi alun perin kaudeksi 2008 TPS:aan, mutta sopimuksessa ollut ulkomaansiirtopykälä mahdollisti vapaan siirtymisen Olympiakos Nikosiaan puolivuotisella sopimuksella. Aalto pelasi Kyproksella kuusi sarjaottelua tekemättä maalia.


title: Iiro Aalto

text: Aalto pelasi tammikuusta maaliskuuhun asti Kyproksella, mutta sopimus purkaantui seuran pudottua sarjasta. Hän oli maaliskuusta 2008 asti ilman seuraa, kunnes hallitseva Suomen mestari Tampere United solmi loppukauden kestävän sopimuksen hänen kanssaan. Aallon loukkaannuttua sopimus kuitenkin purettiin ja Aalto palasi TPS:aan. Aalto pelasi vuosina 2001–2009 Veikkausliigassa yhteensä 200 ottelua, joissa hän teki yhden maalin.


title: Iiro Aalto

text: Kaudeksi 2010 Aalto siirtyi takaisin kasvattajaseuraansa Pallo-Iiroihin yksivuotisella sopimuksella. Kauden lopun hän pelasi kuitenkin lainasopimuksella Porin Palloilijoissa. Joulukuussa 2010 Aalto jatkoi sopimustaan P-Iirojen kanssa kahdella vuodella. Aalto lopetti uransa Pallo-Iiroissa kauteen 2015.


title: Iiro Aalto

text: Myös Aallon nuorempi veli Jussi on Veikkausliigassa pelannut jalkapalloilija.


title: Iiro Aalto

text: Haka


title: Iiro Aalto

text: HJK


title: Pentanoli

text: Pentanoli (CHOH) on alkoholi, joka koostuu hiilestä, vedystä ja hapesta. Sillä on kahdeksan rakenteellista isomeeristä muotoa:


title: Joni Ruuskanen

text: Joni Ruuskanen (s. 2. helmikuuta 1988 Anjalankoski, Suomi) on suomalainen jalkapalloilija, joka edustaa Kotkan Työväen Palloilijoita. Hän on pelipaikaltaan keskikenttäpelaaja tai hyökkääjä.


title: Joni Ruuskanen

text: Ruuskanen edusti juniorina Purhaa, Kotkan Työväen Palloilijoita ja FC KooTeePeetä, joista jälkimmäisessä hän aloitti uransa aikuisten tasolla. Hän kuului KooTeePeen Veikkausliiga-joukkueeseen kaudet 2005–2008. Liigadebyyttinsä hän teki 27. huhtikuuta 2006 ottelussa Kuopion Palloseuraa vastaan, ja liigaotteluita hän on pelannut yhteensä 15.


title: Joni Ruuskanen

text: Kaudella 2009 Ruuskanen pelasi KooTeePeessä Ykköstä ja kaudella 2010 lappeenrantalaisessa PEPOssa Kakkosta. Kaudeksi 2011 hän palasi KTP:hen.


title: Orjol

text: Orjol (, vanhentunut translitterointi Orel) on Orjolin alueen pääkaupunki Venäjällä Okajoen varrella noin 360 kilometriä Moskovasta lounaaseen.


title: Orjol

text: Kurskin kaupunki on 135 km Orjolista etelään.


title: Orjol

text: Kaupungin nimi tarkoittaa venäjäksi "kotkaa". Vuonna 2002 siellä oli 333 000 asukasta. Toisen maailmansodan aikana kaupunki tuhoutui lähes täysin Kurskin taistelun yhteydessä.


title: Orjol

text: Orjolin suomalainen ystäväkaupunki on Nokia.


title: Uotilan hiidenkirnu

text: Uotilan hiidenkirnu on Rauman kaupungin Uotilan kaupunginosassa, entisen Rauman maalaiskunnan alueella sijaitseva hiidenkirnu.


title: Uotilan hiidenkirnu

text: Uotilassa sijaitseva hiidenkirnu on noin 60 senttimetrin syvyinen ja halkaisijaltaan 1,3 metriä. Uotilan asukasseura ry teki vuonna 2004 kaupungin ympäristolautakunnalle aloitteen hiidenkirnun rauhoittamisesta luonnonmuistomerkiksi. Aloite hyväksyttiin lautakunnan kokouksessa 11. tammikuuta 2005.


title: Demjansk

text: Demjansk () on kaupunkimainen taajama, kaupunkikunta ja Demjanskin piirin hallinnollinen keskus Novgorodin alueella Venäjällä. Se sijaitsee Polan sivujoen Javonin varrella 181 kilometriä Novgorodista kaakkoon. Kunnan pinta-ala on 14,64 neliökilometriä. Asukkaita on 5 400 henkeä (vuonna 2010).


title: Demjansk

text: Paikkakunta mainitaan ensimmäisen kerran vuonna 1406 nimellä Demon (Deman, Demjan). Vuonna 1824 siitä tuli kaupunki ja Demjanskin kihlakunnan keskus. Pääelinkeinona oli maatalous, ja vuonna 1927 Demjansk alennettiin kyläksi. Samana vuonna siitä tuli piirikeskus. Toisen maailmansodan aikana 1941–1943 Demjansk oli saksalaisten miehittämä ja seudulla käytiin ankaria taisteluja (Demjanskin motti). Vuonna 1960 Demjansk sai kaupunkimaisen taajaman statuksen.


title: Demjansk

text: Demjanskista on maantieyhteydet Staraja Russaan, Valdaihin ja Marjovoon. Lähin rautatieasema on 41 kilometrin päässä sijaitseva Lytškovo. Tärkeimmät elinkeinot ovat kunnallis- ja sosiaalipalvelut (22,1 %), kauppa (15,2 %) ja terveydenhuolto (13,7 %). Teollisuusyrityksiä on kaksi: elintarviketehdas "Demjanski pištšekombinat" ja rakennustarvikkeita valmistava "Stroidetal".


title: Demjansk

text: Taajama koostuu etupäässä puisista omakotitaloista (71,5 % asuinpinta-alasta) sekä matalista tiili- ja elementtitaloista (25,2 %). Asuinmukavuus on heikko. Vesijohtoverkko kattaa 40,9 % asuinpinta-alasta, keskuslämmitys 16,7 % ja viemäriverkko 14,6 %. Palveluihin kuuluu kolme lastentarhaa, keskikoulu, taide- ja urheilukoulut, lasten luomistyön keskus, kulttuuri- ja nuorisotalot, kirjasto, säästökassa, kaksi postikonttoria, yleinen sauna ja piirisairaala.


title: Demjansk

text: Demjanskissa on useita muinaisia asuin- ja hautapaikkoja. Nähtävyyksiin kuuluvat 1800-luvulta ja 1900-luvun alusta peräisin olevat zemstvon, kihlakunnankassan ja lukion rakennukset, vankila, tsasouna ja Smetaninan talo sekä toisen maailmansodan muistomerkit.


title: Master of Puppets (kappale)

text: Master of Puppets (suom: Sätkynukkemestari) on thrash metal -yhtye Metallican kuuluisimpia kappaleita. Se julkaistiin yhtyeen albumilla "Master of Puppets" vuonna 1986.


title: Master of Puppets (kappale)

text: Kappale on yhtyeen tunnetuimpia, ellei tunnetuin ja kappaleen kitarariffi on varsinkin heavy metal -piireissä tunnetuimpia. Myös kappaleen kitarasoolo ja interlude ovat hyvin tuttuja. Yhtye on soittanut live-esiintymisissä kappaleen lähes aina sen julkaisusta lähtien sen tunnettavuuden ja kuuluisuuden takia. (Vaikkakin esimerkiksi vuoden 2007 lokakuun akustisilla keikoilla Master of Puppetsia ei kuultu.)


title: Master of Puppets (kappale)

text: Kappale on huumeiden vastainen. Esimerkiksi lause "Chop your breakfast on a mirror" viittaa selvästi kokaiinin leikkaamiseen peilin päällä, "End of passion play, crumbling away, I'm your source of self-destruction" taas viittaa huumeiden tuhoavaan vaikutukseen. Kappaleesta on tehty myös sinfoninen versio, joka on Metallican S&M-albumilla.


title: Master of Puppets (kappale)

text: VH1 arvosteli kappaleen kolmanneksi parhaimmaksi heavy metal -kappaleeksi koskaan.. Kappale arvosteltiin toiseksi Martin Popoffin kirjassa "The Top 500 Heavy Metal Songs Of All Time (500 parasta heavy metal kappaletta kautta aikojen)".. Niin ikään kappale tuli ensimmäiseksi Total Guitar -lehden "100 Hienointa Riffiä" äänestyksessä. Kappaleen sanottiin olevan basisti Cliff Burtonin lempikappale Metallicalta. Kappale voitti myös Radio Rockin äänestyksen 500 Kovinta Rock kappaletta.


title: Master of Puppets (kappale)

text: Dream Theater on coveroinut kappaleen livenä ja Apocalyptica julkaisi kappaleen ainoastaan selloilla soitettuna. Basisti Les Claypool on soittanut kappaleen intron livenä niin, että basso soittaa slap-tekniikkaa käyttäen kitaraosuuden, ja kitara basso-osuuden.


title: Master of Puppets (kappale)

text: Kappale voidaan kuulla elokuvassa "Old School, sekä Simpsoneiden jaksossa ""Mafian maailma"" kohdassa, jossa Metallican keikkabussi hajoaa ja Hans Moleman ottaa heidät lava-autonsa kyytiin. Sitten hän ajaa pois ja Metallica soittaa auton lavalla kappaleen riffiä.


title: Master of Puppets (kappale)

text: Kappale on myös mukana pelissä.


title: Nothing Else Matters

text: Nothing Else Matters () on kappale Thrash metal -yhtye Metallican vuoden 1991 albumilla "Metallica". Se on julkaistu myös singlenä vuonna 1992.


title: Nothing Else Matters

text: ”Nothing Else Matters” on yksi yhtyeen tunnetuimmista kappaleista. Se tunnetaan varsinkin alkusoinnuistaan ja kitarasoolostaan. Se on Metallican harvoja rauhallisia balladeja. Kappaleeseen äänitti molemmat kitarat James Hetfield.


title: Nothing Else Matters

text: Kappale on myös mukana pelissä.


title: Nothing Else Matters

text: Nothing Else Mattersin video esitettiin MTV:lla 26. helmikuuta 1992.


title: Nothing Else Matters

text: Kappaleesta julkaistiin uusintasingle vuoden 1999 livealbumilta "S&M".


title: Abu Mus’ab al-Zarqawi

text: Abu Mus’ab al-Zarqawi (, oikean nimen uskotaan olleen Ahmad Fadil al-Nazal al-Khalayla, ; 30. lokakuuta 1966 Zarqa, Jordania – 7. kesäkuuta 2006 Baquba, Irak) oli islamistisen terroristiryhmän Irakin al-Qaidan johtaja. Yksi tai useampi al-Zarqawin nimeä käyttänyt henkilö otti vastuun useista erityisesti šiiamuslimeihin kohdistuneista terroristi-iskuista, joissa epäillään kuolleen yhteensä jopa tuhansia siviilejä ja sotilaita. Ennen kuolemaansa ilmaiskussa al-Zarqawi oli etsintäkuulutetuin rikollinen Irakissa ja Jordaniassa. Salanimi ”al-Zarqawi” tarkoittaa ”lähtöisin Zarqasta”, ”zarqalainen.”


title: Abu Mus’ab al-Zarqawi

text: Al-Zarqawi syntyi Zarqan kaupungissa 21 kilometriä Jordanian pääkaupungista Ammanista. Nuorena al-Zarqawi oli pikkurikollinen Jordaniassa, mistä lähti 1980-luvulla Afganistaniin taistelemaan neuvostojoukkoja vastaan. Palatessaan hänestä oli tullut radikaali islamisti. Hän vietti seitsemän vuotta vankilassa hankkeesta monarkian kaatamiseksi ja uuden kalifaatin perustamiseksi. Pian vapauttamisensa jälkeen hän lähti maasta. Jordaniassa hänet tuomittiin poissa olevana kuolemaan hyökkäyssuunnitelmista Ammanin Radisson SAS hotelliin. Tämän ajan al-Zarqawi vietti mahdollisesti Euroopassa, minkä jälkeen siirtyi Afganistaniin ja perusti koulutusleirin Heratin lähelle. Hänen uskotaan lähteneen Irakiin Yhdysvaltain vuoden 2001 ohjusiskujen jälkeen.


title: Abu Mus’ab al-Zarqawi

text: Lokakuussa 2002 kolme epäiltyä kertoi Jordanian viranomaisille al-Zarqawin aseistaneen ja maksaneen yhdysvaltalaisen avustustyöntekijän Laurence Foleyn salamurhan tämän kodin ulkopuolella Ammanissa. Al-Zarqawia syytettiin myös vuoden 2003 pommi-iskuista Marokossa Casablancassa ja Turkissa Istanbulissa. Yhdysvaltain joukkojen vuonna 2004 haltuunsa saaman kirjeen mukaan al-Zarqawin strategiana Irakissa oli hyökätä šiioja vastaan, mahdollisesti konfliktin synnyttämiseksi ja Yhdysvaltain läsnäolon vaikeuttamiseksi. Sama kirje vahvistaa Yhdysvaltain mukaan hänen toimineen yhteistyössä al-Qaidan kanssa. Al-Zarqawin veriset iskut myös etäännyttivät joitakin hänen kannattajistaan, ja hän oli joidenkin arvioiden mukaan siirtämässä toimintansa painopistettä ulkomaille.


title: Abu Mus’ab al-Zarqawi

text: Hän ilmestyi julkisuuteen aluksi Tawhid- ja Jihad-sissiryhmien johdossa, jotka liitettiin vuoden 2004 lopulla al-Qaidaan. Vuonna 2004 Tawhid ja Jihad saivat kuuluisuutta amerikkalaisten panttivankien mestausvideoilla. Al-Zarqawi ei itse esiintynyt julkisuudessa toisin kuin Osama bin Laden, ja tiedot hänestä ovat hajanaisia. Ensi kerran hänet nähtiin videolla huhtikuussa 2006. Yhdysvallat väitti haavoittaneensa al-Zarqawia vuoden 2005 hyökkäyksessä ja tarjosi hänestä 25 miljoonan dollarin palkkion, saman verran kuin Osama bin Ladenista. Al-Zarqawin merkityksestä Irakin terrorismissa oli erilaisia näkemyksiä, ja Yhdysvaltojen on väitetty liioitelleen hänen asemaansa.


title: Abu Mus’ab al-Zarqawi

text: Al-Zarqawin johtama ryhmä on ilmoittanut olevansa vastuussa myös 9. marraskuuta 2005 Jordanian Ammanissa hotelliin tehdystä pommi-iskusta, joissa kuoli 57 ihmistä. Al-Zarqawin mukaan hotellissa oli israelilaisia ja amerikkalaisia agentteja, mutta todellisuudessa uhrit olivat palestiinalaisia häävieraita.


title: Abu Mus’ab al-Zarqawi

text: Yhdysvaltojen mukaan hän oli vuonna 2003 Irakissa, mikä todistaisi Saddam Husseinin ja al-Qaidan välisen yhteyden. Saksassa kuulustellut Zarqawin solun jäsenet taas väittävät Zarqawin ryhmän koostuneen niistä jordanialaisista, jotka eivät halunneet liittyä al-Qaidaan.


title: Abu Mus’ab al-Zarqawi

text: CNN:n 15. joulukuuta 2005 julkaiseman uutisen mukaan Yhdysvaltojen sotilaat pidättivät hänet vuonna 2004, mutta vapauttivat myöhemmin, koska eivät tunnistaneet häntä.


title: Abu Mus’ab al-Zarqawi

text: Al-Zarqawi sai surmansa 7. kesäkuuta 2006 Yhdysvaltojen Bagdadin koillispuolelle tekemässä ilmaiskussa. Hänet tapettiin laserohjatuilla pommeilla.. Iskun yhteydessä sai surmansa hänen avustajansa Abu Abdilrahman al-Iraqi sekä neljä muuta, joiden joukossa yksi nainen ja lapsi. Hänen kuolemaansa suhtautuivat myönteisesti ainakin Irakin uuden pääministeri Nuri al-Malikin hallitus, Yhdysvaltain presidentti George Bush ja Britannian pääministeri Tony Blair. Yhden asianosaisen poistumisen arveltiin kuitenkin vaikuttavan vain vähän Irakin väkivaltaan. Hänen seuraajakseen Irakin al-Qaidan johtoon nousi egyptiläinen Abu Ayyub al-Masri, joka tunnetaan myös nimellä Abu Hamza al-Mujahir.


title: Abu Mus’ab al-Zarqawi

text: Talibanin mullah, šeikki Muhammad Omar ilmaisi osanottonsa Abu Mus’ab al-Zarqawin kuolemasta.


title: Janne Hauhtonen

text: Janne Hauhtonen (s. 5. heinäkuuta 1979 Pori) on suomalainen uransa lopettanut jääkiekkoilija, pelipaikaltaan keskushyökkääjä. Isokokoisen Hauhtosen vahvuuksiin kuuluu voima, kiekonsuojaaminen, kahden suunnan pelaaminen, puolustuspelaaminen ja johtajuus. Hänen heikkouksiin kuuluu ailahtelevainen kiekollinen peli, luistelu sekä vuosien mittaan tullut hitaus. Oikealta laukova Hauhtonen on pelannut usein myös uhrautuvalla pelityylillä, minkä takia hänellä on ollut jonkin verran ongelmia loukkaantumisten kanssa. Hauhtonen on pelannut useimmiten alempien ketjujen sentterinä ja saanut peliaikaa myös alivoimalla. Hän toimi SM-liigassa JYPin kapteenina kaudella 2004–2005.


title: Janne Hauhtonen

text: Porissa syntynyt, mutta Loimaalla juniorivuosinaan asunut Hauhtonen on Turun Palloseuran kasvatti. Hän voitti joukkueessa B-nuorten Suomenmestaruuden vuonna 1997 sekä A-nuorten Suomenmestaruuden vuonna 1998 ja SM-pronssia vuonna 1999. Kaudeksi 1999–2000 Hauhtonen siirtyi I-divisioonajoukkue TuToon, jossa hän pelasi ensimmäiset miesten pelinsä. Hauhtonen pelasi kauden aikana myös yhden EHL-ottelun TPS:n SM-liigajoukkueessa, mutta ei tehnyt siellä kuitenkaan liigadebyyttiään. Hän teki sen JYPissä, jonne Hauhtonen siirtyi joukkueen sentteripulan takia kauden lopulla ja pelasi siellä 15 ottelua tehopistein 2+1=3.


title: Janne Hauhtonen

text: Kausi 2000–2001 oli Hauhtosen varsinainen tulokaskausi SM-liigassa ja se toi hänelle 55 runkosarjaottelussa tehot 6+10=16, joilla Hauhtonen sijoittui tulokkaiden pistepörssissä neljänneksi. Hän pelasi kautensa pääsääntöisesti JYPin kolmosketjussa, jossa Hauhtonen pelasi tasaisen kauden. Syyskaudella 2001–2002 hän onnistui valtaamaan hetkeksi paikan myös JYPin ykkösketjusta Petr Tonin rinnalta, mutta Hauhtonen pelasi kautensa pääosin tutulla kolmossentterin tontillaan. Hän teki kauden ensimmäisen maalinsa vasta syyskauden lopulla 9. joulukuuta 2001 Saimaan Palloa vastaan. Samassa kuussa Hauhtonen teki kaksivuotisen jatkosopimuksen JYPin kanssa.


title: Janne Hauhtonen

text: Kaudella 2003–2004 Hauhtonen toimi jonkin aikaa JYPin varakapteenina Harri Sillgrenin ollessa loukkaantuneena. Tammikuussa 2004 hän teki vuoden mittaisen jatkosopimuksen joukkueen kanssa. Kaudella 2004–2005 Hauhtonen nousi JYPin kapteeniksi. Kaudeksi 2005–2006 hän siirtyi Helsingin IFK:hon. JYPissä kolmossentterinä pelannut Hauhtonen nousi HIFK:ssa ykkössentteriksi Tony Salmelaisen ja Arttu Luttisen keskelle ja kuului SM-liigakauden täydellisiin yllättäjiin. Hän tuplasi edellisen yhden kauden piste-ennätyksensä tehoilla 19+27=46. Hauhtonen oli HIFK:n toiseksi paras pistemies Salmelaisen jälkeen ja sijoittui SM-liigan pistepörssissä viidenneksi. Hänen teholukemansa +27 oli liigan toiseksi paras. Hauhtonen oli myös HIFK:n paras pistemies ja syöttäjä kevään 2006 pudotuspeleissä tehoilla 3+7=10.


title: Janne Hauhtonen

text: Kesäkuussa 2006 Hauhtonen solmi kaksivuotisen NHL-sopimuksen Columbus Blue Jacketsin kanssa. NHL kuitenkin hylkäsi hänen alkuperäisen sopimuksensa, koska työehtosopimuksen mukaan Hauhtosen sopimus tehtiin liian myöhään Kansainvälisen jääkiekkoliiton ja NHL:n välillä pelaajan kanssa. Näin ollen hän purki voimassa olleen sopimuksena HIFK:n kanssa ja Hauhtosen siirtyminen Pohjois-Amerikkaan varmistui heinäkuussa. Hänen kautensa alkoi peukalomurtumalla, joka piti Hauhtosen kaksi kuukautta sivussa. Hän pelasi Blue Jacketsin farmijoukkue Syracuse Crunchissa lopulta vain 15 ottelua, kunnes joukkueella ei ollut Hauhtoselle enää käyttöä. Hän palasi Eurooppaan tammikuussa 2007, jolloin Hauhtonen teki kevääseen 2008 ulottuneen sopimuksen Ruotsin Elitserienissä pelaavan Brynäs IF:n kanssa.


title: Janne Hauhtonen

text: Kaudeksi 2008–2009 Hauhtonen siirtyi kaksivuotisella sopimuksella Jokereihin. Hänen liikkeensä oli kuitenkin heikentenyt edellisistä SM-liigapeleistä, eikä Hauhtonen saanut enää kiekollista roolia kahdesta ensimmäisestä ketjusta. Kaudella 2008–2009 hänen pelipaikkansa vaihteli puutteellisen sentterikaluston takia kaikissa ketjuissa. Hauhtonen väläytteli myös kiekollista osaamistaan ja kävi hetken verran myös Jokereiden ykkösketjussa, mutta loukkaantumiset pilasivat kuitenkin hänen vireensä. Hauhtonen pelasi näin ollen loppukauden taas kolmosketjussa.


title: Janne Hauhtonen

text: Hauhtonen palasi kaudeksi 2010–2011 kaksivuotisella sopimuksella kasvattajaseuraansa TPS:ään. Hän sijoittui 112 minuutillaan SM-liigan jäähypörssissä kahdeksanneksi. Kaudella 2011–2012 Hauhtonen putosi TPS:n nelossentteriksi ja hänen oli ajoittain vaikea mahtua myös joukkueen kokoonpanoon. Marraskuussa 2011 TPS vuokrasi Hauhtosen kuukaudeksi Sveitsin National League B:ssä pelaavaan EHC Vispiin. Pian hänen palattua Turkuun Hauhtosen kausi kuitenkin loppui vuoden 2011 viimeisellä kierroksella, kun hän väänsi jalkaansa jäätyään SaiPan Jere Pullin taklaamaksi. Hauhtosen polven ulkoside meni poikki, eturistisiteeseen tuli osittainen repeämä ja myös hänen nilkassaan oli murtuma. Hauhtonen pelasi kauden aikana TPS:ssä lopulta vain 16 ottelua jääden niissä ilman tehopisteitä. Hän jäi kauden jälkeen vapaaksi agentiksi, eikä ole pelannut loukkaantumisensa jälkeen.


title: Janne Hauhtonen

text: Hauhtonen on pelannut yhteensä 12 A-maaottelua tehden yhden syöttöpisteen. Hän teki A-maajoukkuedebyyttinsä vuoden 2003 Baltica -turnauksessa. Hauhtonen pelasi myös alle 18-vuotiaiden EM-kilpailuissa vuonna 1997, jolloin hän voitti kultaa. Hauhtonen pelasi yhteensä 11 nuorten ja kahdeksan poikien maaottelua.


title: Janne Hauhtonen

text: Hauhtonen harrasti juniorivuosinaan myös pesäpalloa Loimaan Palloilijoissa.


title: Drew Tyler Bell

text: Drew Tyler Bell (s. 29. tammikuuta 1986 Indiana, Yhdysvallat) on yhdysvaltalainen näyttelijä.


title: Drew Tyler Bell

text: Drew Tyler Bell työskentelee Los Angelesissa Hollywoodissa. Hän aloitti televisiouransa sarjassa "Jake 2.0". Hän näytteli vuosina 2004–2010 sarjassa "Kauniit ja rohkeat", jossa hänen roolihahmonsa oli Thomas Forrester. Hän asuu Los Angelesissa nyt vakituisesti työnsä takia.


title: Tuomo Paakkari

text: Tuomo Paakkari (s. 6. elokuuta 1974 Kotka) on entinen suomalainen jalkapalloilija. Pelipaikaltaan hän oli vasen laitapuolustaja.


title: Tuomo Paakkari

text: Paakkari on edustanut pitkään kotkalaisia jalkapalloseuroja FC KooTeePeetä, Kotkan TP:tä ja KTP:tä Veikkausliigassa, Ykkösessä, Kakkosessa ja Kolmosessa. Ensiesiintymisensä liigassa Paakkari teki kaudella 1999 Kotkan TP:ssä ja viimeinen kausi Veikkausliigassa on ollut 2006 FC KooTeePeessä. Hän on pelannut 123 Veikkausliiga-ottelua ja tehnyt niissä kaksi maalia.


title: Andrea Palladio

text: Andrea Palladio (30. marraskuuta 1508 Padova, Venetsian tasavalta – 19. elokuuta 1580), tai Andrea di Pietro della Gondola, oli italialainen renessanssiarkkitehti, jota pidetään yhtenä vaikutusvaltaisimmista länsimaisen arkkitehtuurin historiassa. Esikuvinaan Palladio piti Vitruviusta ja maanmiestään Leon Battista Albertia.


title: Andrea Palladio

text: Andrea di Pietro della Gondola meni 13-vuotiaana kivenhakkaajan oppiin padovalaiseen kivenveistämöön ja kaksi vuotta myöhemmin aloitti rakennuskuvanveiston opinnot Vicenzassa Porlezzan oppilaana. Vuoden 1537 jälkeen, otettuaan jo käyttöön taiteilijanimensä, Palladion huomio suuntautui antiikin arkkitehtuuriin, mikä vei hänet mittailemaan antiikin rakennuksia Roomaan 1545 ja 1547. Arkkitehtina Palladion läpimurto tapahtui 1549, jolloin hän sai suunniteltavakseen Vicenzan basilikan. Sen jälkeen Palladio suunnitteli Vicenzaan lukuisia palatseja, joissa hän sai toteuttaa antiikin arkkitehtuurin ihanteitaan. Vuonna 1571 Palladio nimitettiin Venetsian johtavaksi arkkitehdiksi, minkä jälkeen hän suunnitteli Venetsiaan useita kirkkoja.


title: Andrea Palladio

text: Palladio kiteytti maineensa kirjassaan "I quattro libri dell'architettura" (Neljä kirjaa arkkitehtuurista), joka julkaistiin 1570.


title: Andrea Palladio

text: Palladion mukaan on nimetty tyyli, palladiolaisuus. Keskeistä hänen arkkitehtuurissaan oli paluu lähteille "ad fontes", eli roomalaisten monumenttien huolellinen tutkimus, ja suunnittelun matemaattinen luonne (mittasuhteet, symmetrisyys), sekä koristelun askeettisuus. Toisin kuin monet muut, Palladio piti tärkeänä myös tilaa rakennuksen ympärillä. Hänen rakennuksensa on suunniteltu tarkasteltaviksi kaikilta puolilta.


title: Andrea Palladio

text: Palladio suunnitteli kirkkoja, huviloita ja palatseja erityisesti Venetsian ympäristöön. Hänen töistään kuuluisin on Villa Capra ("la Rotonda") Vicenzan kaupungissa. Se valmistui vasta Palladion kuoleman jälkeen 1591. Muita töitä ovat Vicenzan kaupungintalo ja Venetsian Il Redentoren kirkko.


title: Andrea Palladio

text: Palladion villat kuuluvat Unescon maailmanperintöluetteloon.


title: Andrea Palladio

text: Palladio sai useita seuraajia 1600- ja 1700-luvuilla Englannissa (Christopher Wren, Inigo Jones, Isaac Ware), Skotlannissa (Robert Adam) ja Pohjois-Amerikassa (Thomas Jefferson). Venäjällä Giacomo Quarenghi jatkoi palladiolaista perinnettä 1800-luvulla. Uusklassismia voidaan pitää palladiolaisuuden muunnoksena. Vielä modernismin kaudella Le Corbusier piti Palladiota oppi-isänään (Villa Savoye).


title: Mius

text: Mius (, ) on Itä-Euroopassa Etelä-Venäjän ja Itä-Ukrainan alueella virtaava 258 km:n pituinen joki. Keskivirtaus on 12,1 m/s, kun 65 kilometriä suuaukosta yläjuoksulle olevassa mittauspisteessä. Joki saa alkunsa Ukrainassa Donetskin alueen ja Luhanskin alueen rajaseudulta, virtaa halki Krasnyi Lutšin kaupungin lounaispuolelta (Miusynsk) ja jatkaa sitten Venäjän puolelle Rostovin alueelle. Joki laskee Asovanmerestä lahtena erkanevaan Miusinsuistoon (Miusski liman) Taganrogin kaupungin länsipuolella.


title: Mius

text: Toisen maailmansodan aikana saksalaiset linnoittautuivat joen varteen Mius-linjalle, jossa käytiin Rostovin taistelun yhteydessä kiivaita taisteluita. Myös suomalaisella Waffen-SS-vapaaehtoispataljoonalla oli oma rintamakaistansa Mius-joella ja pataljoona osallistui siellä torjuntataisteluihin aina kesään 1942 asti, jolloin saksalaiset aloittivat laajan hyökkäyksen Kaukasukselle. Elokuussa 1943 neuvostojoukot valtasivat seudun uudelleen.


title: Arttu Luttinen

text: Arttu Tapio Luttinen (s. 3. syyskuuta 1983 Helsinki) on suomalainen jääkiekkoilija, joka pelaa Itävallan Erste Bank Eishockey Ligan unkarilaisjoukkue Fehérvár AV19:ssä. Hän on pelipaikaltaan vasen laitahyökkääjä.


title: Arttu Luttinen

text: Luttinen on Helsingin IFK:n kasvatti. Hän voitti C-nuorten Suomenmestaruuden vuonna 1999, B-nuorten SM-pronssia vuosina 2000 ja 2001 sekä A-nuorten Suomenmestaruuden vuonna 2003, SM-hopeaa vuonna 2001 ja SM-pronssia vuonna 2002. Kaudella 2001–2002 Luttinen pelasi loukkaantumisten takia runkosarjassa vain 24 ottelua, mutta teki niissä varsin hienot tehot 16+17=33, joilla hän oli HIFK:n toiseksi paras pistemies Eetu Holman jälkeen. Ottawa Senators varasi Luttisen kolmannella kierroksella 75. pelaajana .


title: Arttu Luttinen

text: Kaudella 2002–2003 Luttinen nousi HIFK:n SM-liigajoukkueeseen, jossa hänen tulokaskautensa toi 41 runkosarja- ja yhdessä playoff-ottelussa tehot 4+4=8. Hän teki liigadebyyttinsä kauden avauskierroksella 17. syyskuuta 2002 paikallisvastustaja Jokereita vastaan. Luttinen teki liigauransa avausmaalin myös Jokereita vastaan vieraissa 7. joulukuuta 2002, jolloin hän sai ottelussa myös yhden syöttöpisteen. HIFK:ssa lähinnä nelosketjussa pelannut Luttinen pelasi kauden aikana myös kaksi ottelua lainalla Mestis-joukkue Forssan Palloseurassa. Hän pelasi kauden aikana myös vielä HIFK:n A-nuorissa. Luttisella oli koko A-nuorten SM-liigan paras pistekerkiarvo ottelua kohden (1.70), kun hän teki kymmenessä pelaamassaan runkosarjaottelussa tehot tehot 7+10=17. Huhtikuussa 2003 Luttinen teki vuoden mittaisen jatkosopimuksen HIFK:n kanssa.


title: Arttu Luttinen

text: Kauden 2003–2004 Luttinen voitti SM-pronssia. Hän pelasi kauden aikana myös yhteensä viisi Mestis-ottelua lainalla Järvenpään Haukkojen ja Hyvinkään Ahmojen paidoissa. Kesäkuussa 2004 Luttinen teki taas vuoden mittaisen jatkosopimuksen HIFK:n kanssa. Kaudella 2004–2005 hän kuului joukkueen suurimpiin tasonnostajiin ja vakiinnutti paikkansa HIFK:n kakkosketjussa tehden kaikissa 56 runkosarjaottelussa tehot 12+13=25. Luttinen oli joukkueen kolmanneksi paras maalintekijä Timo Pärssisen kanssa. Liigauransa ensimmäisen playoff-maalinsa hän teki hyvään paikkaan kolmannessä puolivälieräottelussa 21. maaliskuuta 2005 Rauman Lukkoa vastaan, kun Luttisen ajassa 61.28 syntynyt jatkoaikamaali ratkaisi HIFK:lle 4–3-voiton. Hänet palkittiin ottelun "Ilta-Sanomien" kahden tähden tähtipelaajana. Lukko vei kuitenkin koko ottelusarjan voitoin 4–1.


title: Arttu Luttinen

text: Kaudella 2005–2006 Luttinen nousi HIFK:n ykkösketjuun Tony Salmelaisen ja Janne Hauhtosen rinnalle ja teki SM-liigan yhden kauden piste-ennätyksensä tehoilla 18+26=44, joilla hän oli joukkueen kolmanneksi paras pistemies heidän jälkeensä. Luttinen jakoi koko liigan pistepörssin seitsemännen sijan Ilveksen Jussi Pesosen ja Tapparan Petri Kontiolan kanssa.


title: Arttu Luttinen

text: Luttisella oli HIFK:n kanssa vuosi sopimusta jäljellä, mutta hän teki kesäkuussa 2006 kaksivuotisen tulokassopimuksen Ottawa Senatorsin kanssa. Hän pelasi kauden 2006–2007 kokonaan farmijoukkue Binghamton Senatorsissa, AHL:ssä tehden 74 runkosarjaottelussa tehot 12+17=29. Syksyn 2007 harjoitusleirin jälkeen Luttinen palasi hieman yllättäen HIFK:hon, jonne Senators lainasi hänet ottelukohtaisella sopimuksella. Kausi 2007–2008 oli Luttiselle kuitenkin odotettua vaikeampi ja 47 runkosarjaottelua toi vain 16 tehopistettä. Myös hänen ensimmäistä maaliaan sai odottaa yli kaksi kuukautta. Luttinen ei sopinut täysin HIFK:n päävalmentaja Paul Baxterin pelitapaan ja pelasi paljon myös alemmissa ketjuissa. Hän kuitenkin paransi hieman otteitaan kevättä kohden.


title: Arttu Luttinen

text: Kaudella 2008–2009 Luttinen nousi uuden päävalmentaja Kari Jalosen alaisuudessa taas HIFK:n luottopelaajaksi varsinkin erikoistilanteissa. Hän oli lopulta joukkueen toiseksi paras pistemies Kim Hirschovitsin jälkeen tehoilla 23+16=39. Luttinen sijoittui SM-liigan yhden kauden maaliennätyksellään koko liigan maalipörssissä seitsemänneksi Kärppien Kristian Kuuselan ja Toni Koiviston kanssa. Kaudella 2009–2010 hän nousi HIFK:n varakapteeniksi.


title: Arttu Luttinen

text: Kaudeksi 2010–2011 Luttinen siirtyi vuoden mittaisella sopimuksella Espoo Bluesin riveihin. Hän oli joukkueen toiseksi paras maalintekijä ja kolmanneksi paras pistemies tehoilla 15+12=27. Luttinen voitti kauden päätteeksi SM-hopeaa.


title: Arttu Luttinen

text: Luttinen siirtyi kaudeksi 2011–2012 vuoden mittaisella sopimuksella Pelicansiin, jossa hän korvasi NHL:ään lähteneen Antti Tyrväisen. Luttinen nousi joukkueen kapteeniksi. Hän teki ykkösketjussa tehot 18+17=35 ja oli Pelicansin kolmanneksi paras maalintekijä. Luttinen sijoittui myös 106 minuutillaan SM-liigan jäähypörssissä seitsemänneksi. Hän jakoi kahdeksalla osumallaan koko kevään 2012 pudotuspelien maalipörssin voiton joukkuetoverinsa Radek Smoleňákin kanssa ja johdatti Pelicansin kauden päätteeksi seurahistorian ensimmäiseen SM-mitaliin hopean muodossa.


title: Arttu Luttinen

text: Luttinen palasi kaudeksi 2012–2013 kaksivuotisella sopimuksella kasvattajaseuraansa HIFK:hon. Hän nousi joukkueen varakapteeniksi. Luttinen pelasi hieman vaikean ja tehottoman syyskauden, mutta kevättä kohden ja Raimo Summasen tultua HIFK:n päävalmentajaksi Luttinen paransi peliään. Hän pelasi kauden aikana myös keskushyökkääjän tontilla. Tehopisteitä syntyi runkosarjassa 24. Kaudella 2013–2014 niitä syntyi saman verran, mutta Luttinen pelasi kuitenkin kokonaisvaltaisesti tasaisemmin ja hoiti myös muutamia otteluita Ville Peltosen poissa ollessa kapteenin roolia. Huhtikuussa 2014 hän teki vuoden mittaisen jatkosopimuksen HIFK:n kanssa.


title: Arttu Luttinen

text: Kaudeksi 2014–2015 Luttinen nimettiin HIFK:n varakapteeniksi. Hän oli joukkueen paras maalintekijä ja kolmanneksi paras pistemies tehoilla 19+14=33. Luttinen jakoi koko SM-liigan maalipörssin neljännen sijan kolmen muun pelaajan kanssa ja voitti koko liigan ylivoimamaalipörssin 12 osumallaan. Helmikuussa 2015 hän teki kaksivuotisen jatkosopimuksen joukkueen kanssa. Kaudeksi 2015–2016 Luttinen nimettiin HIFK:n kapteeniksi. Hän oli 17 osumallaan joukkueen kolmanneksi paras maalintekijä. Luttinen johdatti HIFK:n kauden päätteeksi SM-hopeaan.


title: Arttu Luttinen

text: Luttisen kausi 2016–2017 alkoi sairastuvalta ja hän pelasi runkosarjassa vain 41 ottelua. Luttinen jakoi HIFK:n sisäisen tehotilaston voiton Juuso Puustisen ja Joe Finleyn kanssa lukemalla +11, mutta hänen kautensa osoittautui lopulta pettymykseksi. Luttinen teki runkosarjassa vain tehot 6+6=12, eikä onnistunut tekemään pudotuspeleissä yhtään tehopistettä. Hän jäi pudotuspeleissä neljässä ottelussa kokonaan HIFK:n kokoonpanon ulkopuolelle.


title: Arttu Luttinen

text: Kaudeksi 2017–2018 Luttinen siirtyi vuoden mittaisella sopimuksella Itävallan Erste Bank Eishockey Ligan unkarilaisjoukkue Fehérvár AV19:een.


title: Arttu Luttinen

text: Luttinen on pelannut Suomen A-maajoukkueessa yhteensä kuusi ottelua. Hän teki A-maajoukkuedebyyttinsä 14. joulukuuta 2005 ennen Rosno Cupia pelatussa harjoitusottelussa Tšekkiä vastaan.


title: Susan Flannery

text: Susan Flannery (s. 31. heinäkuuta 1939 Jersey City, New Jersey) on yhdysvaltalainen näyttelijä, jonka tunnetuin rooli lienee saippuasarja "Kauniiden ja rohkeiden" Stephanie Forrester. Flannery on näytellyt myös muun muassa sarjassa "Päivien viemää" vuosina 1966–1975. Hän vieraili aikoinaan myös televisiosarja "Dallasissa". Flannery on meinannut jättää "Kauniit ja rohkeat" jo useamman kerran, mutta ohjaaja on saannut aina hänet jäämään. Alkuvuonna 2011 Susan Flannery kertoi lehdistölle olevansa sarjassa vielä kaksi vuotta, jonka jälkeen hän jäisi eläkkeelle.


title: Susan Flannery

text:
23. elokuuta 2012 vahvistettiin, että Flannery jättää "Kauniit ja rohkeat". Hän suostui jatkamaan sarjassa joulukuuhun 2012 saakka, jotta Stephanielle saataisiin kirjoitettua mahdollisimman hyvä poistumistarina.
Viimeinen jakso nähtiin Suomessa 9.5.2013


title: Hun Sen

text: Hun Sen (, s. 4. huhtikuuta 1951) on ollut Kambodžan pääministeri vuodesta 1985.


title: Hun Sen

text: Hun Sen syntyi Sting Trangin piirissä Kompong Chamin provinssissa. Hän kävi koulua Phnom Penhissä ennen liittymistään punakhmereihin vuonna 1970. Hun Sen itse väittää liittyneensä vasta prinssi Norodom Sihanoukin vetoomuksesta. Hän pakeni Itä-Kambodžaan pidätyksiä ja toimi siellä aluksi kuriirina ja nousi lopulta Pol Potin armeijan kommandantiksi 1976. Hän haavoittui viisi kertaa ja menetti silmän taistelussa ennen Phnom Penhin valtausta huhtikuussa 1975.


title: Hun Sen

text: Hun Sen nimitettiin Itä-Kambodžaan rykmentin varakomentajaksi ja päätyi Vietnamiin toukokuussa 1977 epäselvissä olosuhteissa. Hän väittää vaihtaneensa puolta vastustamansa punakhmerinhallinnon vuoksi, mutta myös mahdollisesti paetessaan puolueen puhdistusta tai jouduttuaan vangiksi. Kun vietnamilaiset valloittivat Phnom Penhin 1979, Hun Senista tuli Vietnamin tukeman uuden hallituksen jäsen. Hänestä tuli ulkoministeri ja varapäämies 1979, "kansan vallankumouksellisen puolueen" politbyroon jäsen 1981 ja ministerineuvoston puhemies ja valtionpäämies 1985.


title: Hun Sen

text: Vietnamin joukot vetäytyivät maasta 1989 ja YK:n turvallisuusneuvoston viiden pysyvän jäsenmaan laatima rauhansopimus solmittiin 1991. Huolimatta punakhmerien ja Hun Senin joukkojen järjestämästä pelottelusta 1993 vaaleissa, yli 90 % äänioikeutetuista äänesti. Kuningas Norodom Sihanouk antoi Hun Senille vuonna 1993 arvonimen "Sâmdech".


title: Hun Sen

text: Rojalistinen "Kansallinen yhtenäisyysrintama puolueettoman, rauhallisen ja yhteistyön Kambodžan puolue" (FUNCINPEC), jota johtaa kuningas Norodom Sihanoukin vanhin poika prinssi Ranariddh, sai 45 % äänistä ja 58/120 paikkaa parlamenttiin, kun taas Hun Senin "Kambodžan kansanpuolue" sai 38 % ja 51 paikkaa. Syytökset vaaliepäselvyyksistä uhkasivat kaataa koko rauhansopimuksen, ennen kuin kuningas Sihanouk taivutteli sekä Ranariddhin että Hun Senin kanssapääministereiksi. Syyskuussa 1993 hyväksyttiin uusi perustuslaki, joka palautti monarkian, ja Sihanouk määräsi Ranariddhin ensimmäiseksi pääministeriksi ja Hun Senin toiseksi. Ranariddh vetosi perinteisiin ja traditioihin, kun taas Hun Sen tunnettiin kykenevänä, vetoavana ja populistisena puhujana.


title: Hun Sen

text: Hun Sen järjesti 7. heinäkuuta 1997 verisen vallankaappauksen, joka syöksi Ranariddhin vallasta. Kansainvälinen painostus ja kehitysavun epääminen pakottivat Hun Senin pitämään vaalit seuraavana vuonna valtansa laillistamiseksi. Hun Senin kansanpuolue sai 27. heinäkuuta 1998 vaaleissa yli puolet äänistä ja 64 paikkaa, muttei kahta kolmasosaa, minkä se tarvitsi hallituksen muodostamiseen. Hun Sen joutui neuvottelemaan FUNCINPEC:n kanssa ja joulukuun alussa muodostettiin koalitiohallitus. Ranariddh nimitettiin parlamentin puhemieheksi ja Hun Sen ainoaksi pääministeriksi. Koalitiohallitus ei hillinnyt hänen autoritaarisia taipumuksiaan. Kansalaiset osoittivat mieltään ja mellakoivat 1998 vaalien jälkeen. Ennen helmikuun 2002 paikallisvaaleja kuoli yli 20 ehdokasta ja aktivistia. Vaalien tuloksena kansanpuolue hallitsi kaikkia alueita. Mellakointi jatkui myös ennen 2003 vaaleja.


title: Est (Burkina Faso)

text: Est on hallintoalue Burkina Fason itäosassa. Sen pääkaupunki on Fada N’Gourma. Alueella on vuoden 2006 väestönlaskennan mukaan 1 212 284 asukasta. Sen pinta-ala on 46 694 neliökilometriä.


title: Est (Burkina Faso)

text: Vuonna 2001 perustettu alue käsittää 17 % Burkina Fason pinta-alasta. Se rajoittuu lännessä Centre-Estin ja Centre-Nordin ja pohjoisessa Sahelin alueisiin sekä idässä Nigeriin ja etelässä Beniniin ja Togoon. Alue on pitkäaikaisen eroosion kuluttamaa puolitasankoa. Keskikorkeus on 400 metriä. Vesistöjä ovat Pendjari, Sirba ja Tapoa. Pendjarin sivujoen Oualin varrella sijaitsee Kompiengan patoallas.


title: Est (Burkina Faso)

text: Ilmasto on sudanilais-sahelilainen. Vuotuinen sademäärä on 900–1100 millimetriä. Sadekausi kestää toukokuusta syyskuuhun..


title: Est (Burkina Faso)

text: Kasvillisuus on aroa, pensas- ja metsäsavannia ja galleriametsiä. Pinta-alasta yli kymmenesosa on luonnonsuojelualuetta. Alueella sijaitsevat muun muassa Arlyn kansallispuisto ja W-kansallispuisto.


title: Est (Burkina Faso)

text: Alueeseen kuuluu viisi provinssia, 27 departementtia, viisi kaupunkikuntaa, 22 maalaiskuntaa ja 765 tai 806 kylää. Provinssit ovat Gnagna, Gourma, Komondjari, Kompienga ja Tapoa. Kaupunkeja ovat niiden keskuspaikat Bogandé, Diapaga, Fada N’Gourma, Gayéri ja Pama.


title: Est (Burkina Faso)

text: Alueella asuu 8,6 % Burkina Fason väestöstä. Kaupunkiväestön osuus on 6,6 %, mikä on huomattavasti alle maan keskiarvon (22,7 %).


title: Est (Burkina Faso)

text: Asukkaista kaksi kolmasosaa on gurmia. Lisäksi on moseja ja fulbeja. Puhutuimmat kielet ovat gurma (66,1 %), moore (15,6 %) ja fulani (12,9 %). Muslimeja on 38,2 %, animisteja 30,7 %, katolisia 17,9 % ja protestantteja 11,2 %.


title: Est (Burkina Faso)

text: Väestöstä 93 % harjoittaa maanviljelyä ja karjanhoitoa. Muita elinkeinoja ovat kaupankäynti ja käsityöammatit.


title: Hunter Tylo

text: Hunter Tylo (oik. Deborah Jo Hunter, s. 3. heinäkuuta 1962 Fort Worth, Texas) on yhdysvaltalainen malli ja näyttelijä. Ensimmäisen avioliittonsa aikana Tylo käytti nimeä Deborah Morehart. Tästä avioliitosta Tylolla on yksi lapsi. Vuonna 1987 Tylo avioitui Michael Tylon kanssa. Heillä on kolme yhteistä lasta, joista vanhin, Michael, kuoli lokakuussa 2007 Las Vegasissa. Avioliitto Michael Tylon kanssa päätyi avioeroon vuonna 2005.


title: Hunter Tylo

text: Tylo solmi kolmannen avioliittonsa vuonna 2009 Gersson Archilan kanssa. Pari vihittiin pienimuotoisin menoin Las Vegasissa.


title: Hunter Tylo

text: Hunter Tylo on tehnyt monia rooleja eri draamasarjoissa; muun muassa "All My Childrenissä" ja "Kauniissa ja rohkeissa", jossa hän on näytellyt vuodesta 1990 aina vuoteen 2002 saakka, jonka jälkeen hänen hahmonsa kirjoitettiin ulos. Vuonna 2005 hän kuitenkin palasi takaisin sarjaan.


title: Pyhä myyntitykki

text: Pyhä myyntitykki ("Holy Man") on vuonna 1998 valmistunut komediaelokuva. Elokuvan pääosissa ovat Eddie Murphy, Jeff Goldblum ja Kelly Preston.


title: Pyhä myyntitykki

text: Mainostajat törmäävät mystiseen mieheen, joka tottelee kirjainta G. He pyörittävät ohjelmaa tämän ympärillä. Kansa ei tunne syyllisyyttä ostaessaan, ja G on todella suosittu. Mutta onko hän onnellinen?


title: Norodom Ranariddh

text: Samdech Krom Preah Norodom Ranariddh (s. 2. tammikuuta 1944, Phnom Penh) on Kambodžan kuninkaan Norodom Sihanoukin poika, Norodom Sihamonin velipuoli ja rojalistisen Funcinpec-puolueen johtaja helmikuusta 1992. Hän oli maansa pääministerinä syyskuusta 1993, jolloin monarkia palautettiin heinäkuuhun 1997, jolloin kanssapääministeri Hun Sen syrjäytti hänet. Hän vietti yhdeksän kuukautta maanpaossa ennen paluutaan 30. maaliskuuta 1998. Marraskuusta 1998 lähtien hän on ollut parlamentin puhemies.


title: Norodom Ranariddh

text: Kun kuningas Norodom Sihanouk luopui vallasta lokakuussa 2004, Ranariddhin uskottiin seuraavan häntä, mutta hän sanoi kieltäytyvänsä ja yhdeksänjäseninen neuvosto valitsi Norodom Sihamonin kuninkaaksi.


title: Norodom Ranariddh

text: Norodom Ranariddh on naimisissa prinsessa Norodom Marie Ranariddhin kanssa (o.s. Marie Eng) ja heillä on kolme lasta. Prinssillä on korkeakoulututkinto oikeustieteessä Aix-Marseille III -yliopistosta Ranskasta.


title: Austra Skujytė

text: Austra Skujytė (s. 12. elokuuta 1979 Biržai, Neuvostoliitto, nykyisin Liettua) on liettualainen yleisurheilun moniottelija ja olympiamitalisti.


title: Austra Skujytė

text: Skujytė voitti seitsenottelussa olympiahopeaa Ateenan kesäolympialaisissa 2004 ennätyksellään 6 435 pistettä. MM-kisoissa hän on osallistunut seitsenotteluun viidesti ja sijoittunut joka kerta kymmenen joukkoon ja parhaimmillaan neljänneksi Helsingissä 2005. Hän on osallistunut arvokilpailuihin myös kuulantyönnössä ja korkeushypyssä.


title: Austra Skujytė

text: Skujytė on kilpaillut myös kymmenottelussa, jossa hän on otellut voimassa olevan naisten maailmanennätyksen 8358 pistettä huhtikuussa 2005 Yhdysvaltojen Columbiassa.


title: Austra Skujytė

text: Skujytė on suorittanut Kansasin yliopistossa kinesiologian tutkinnon.


title: Loris Capirossi

text: Loris Capirossi (s. 4. huhtikuuta 1973) on italialainen ratamoottoripyöräilijä. Hän ajoi kaudella 2011 MotoGP-luokassa Pramac Racing tallissa Ducatilla numerolla 65.


title: Loris Capirossi

text: Capirossi aloitti uransa vuonna 1990. Samana vuonna hän voitti uransa ensimmäisen mestaruuden lajissa, ollen niitä harvoja, jotka olivat pystyneet siihen. Hän uusi mestaruutensa seuraavana vuonna.


title: Loris Capirossi

text: Vuonna 1992 Capirossi siirtyi 250-kuutioisiin. Avauskaudella hän ei saavuttanut paljon mitään, mutta seuraavana vuonna hän oli toinen ja sitä seuraavana vuonna kolmas. Hän nousi tuon jälkeen 500-kuutioisiin kausiksi 1995 ja 1996. Hän saavutti tuona aikana yhden voiton.


title: Loris Capirossi

text: Vuonna 1997 Capirossi palasi 250-kuutioisiin. Seuraavana vuonna hän ajoi uransa kolmannen maailmanmestaruuden. Hän ajoi vielä yhden kauden 250-kuutioisissa, kunnes siirtyi 500-kuutioisiin lopullisesti 2000.


title: Loris Capirossi

text: Kaudella 2000 Capirossi oli seitsemäs voitettuaan yhden kilpailun. Seuraavana vuonna hän oli yhdeksän kertaa palkintokorokkeella, mutta ei kertaakaan kaikkein korkeimmalla. Pisteet riittivät kolmanteen sijaan yhteispisteissä.


title: Loris Capirossi

text: Kaudet 2002-2004 olivat tasaista jälkeä Capirossilta. Kaudella 2005 hän voitti kaksi osakilpailua ja oli kuudes loppupisteissä. Hän voitti kauden 2006 avauskilpailun Jerezissä, ollen samalla paalupaikalla ja ajoi samalla kilpailun nopeimman kierroksen. Samassa osakilpailussa tulokaskuljettaja Dani Pedrosa hurmasi yleisön kakkossijallaan uransa ensimmäisessä MotoGP-kilpailussa. Kolmannen kilpailun jälkeen Capirossi putosi ykkössijalta, jonka uudeksi hallitsijaksi siirtyi yhdysvaltalainen Nicky Hayden. MM-sarjassa hän sijoittui lopulta kolmanneksi Haydenin ja maanmiehensä Valentino Rossin jälkeen. Kaudella 2007 Capirossi ajoi yhden voiton ja 3 kertaa palkintokorokkeelle sijoittuen MM-sarjassa seitsemänneksi.


title: Loris Capirossi

text: Kaudet 2008-2010 Capirossi ajoi Suzukin tehdastalissa sijoittuen MM-sarjassa sijoille 10, 9, 16. Kaudelle 2011 hän siirtyi Pramac Racing talliin.


title: Loris Capirossi

text: Kaudella 2011 Capirossi keräsi 43 pistettä sijoittuen sijalle 17 ja samalla hän ilmoitti, että hän lopettaa pitkän ajajauransa tähän kauteen.


title: Boston Legal

text: Boston Legal on vuosina 2004–2008 ensiesitetty yhdysvaltalainen draamakomediasarja, joka on spin-off vuosien 1997–2004 sarjasta "Oikeus ja kohtuus". "Boston Legalia" tehtiin viisi tuotantokautta. Ensimmäinen jakso esitettiin Yhdysvalloissa 3. lokakuuta 2004 ja viimeinen 8. joulukuuta 2008. Sarjan jaksojen pituus on noin 42 minuuttia.


title: Boston Legal

text: "Boston Legalin", kuten edeltäjänsäkin, on luonut David E. Kelley. Sarjan päähenkilö on "Oikeuden ja kohtuuden" viimeisellä kaudella esiintynyt asianajaja Alan Shore, jota näyttelee James Spader. Sarjassa esiintyvät myös veteraaninäyttelijät Candice Bergen ja William Shatner kuvitteellisen bostonilaisen asianajotoimisto Crane, Poole & Schmidtin omistajina.


title: Boston Legal

text: Suomessa MTV3 esitti sarjan kaksi ensimmäistä tuotantokautta.


title: EADS CASA C-295

text: EADS CASA C-295M on Airbus Defence and Spacen Espanjassa valmistama sotilaskuljetuslentokone, joka on pidennetty versio CN-235-300-koneesta. C-295 on Suomen ilmavoimien historian suurin lentokone.


title: EADS CASA C-295

text: CASA C-295:lle sattui ensimmäinen vakava onnettomuus 23. tammikuuta 2008, kun Puolan ilmavoimien omistama lentokone putosi maahan Luoteis-Puolassa ja kaikki sen 20 matkustajaa ja miehistön jäsentä kuolivat.


title: EADS CASA C-295

text: Suomen ilmavoimat on hankkinut koneita 3 kappaletta korvaamaan vanhoja Fokker F.27 -koneita. Ensimmäisen koneen saapuminen ajoitettiin ilmavoimien 89-vuotispäiväksi 6. maaliskuuta 2007. Toinen kone saapui Suomeen 29. maaliskuuta. Näiden kahden koneen lisäksi ilmavoimilla on optio viiteen lisäkoneeseen.


title: EADS CASA C-295

text:
Ilmavoimat sai koneet noin vuoden alkuperäistä aikataulua edellä. Venezuela oli tilannut kymmenen konetta, mutta Yhdysvallat kielsi yhdysvaltalaisilla osilla varustettujen koneiden viennin maahan. Koneiden espanjalainen valmistaja olisi joutunut vaihtamaan joitain koneiden osia toisiin, mikä ilmeisesti muutti ratkaisevasti lentokoneiden hintaa. Venezuela peruutti kaupan elokuussa 2006.
Toukokuussa 2010 Suomen ilmavoimat käytti yhden optionsa. Kone tulee Puolustusvoimien tiedustelulaitokseen käyttöön ja se varustetaan Lockheed Martinin valmistamalla valvontalaitteistolla. Kone korvaa käytössä 1980-luvun alkupuolelta käytössä olleen teknisesti vanhentuneen Fokker F27 Mk 100 -koneen (FF-1).


title: AMX-10P

text: AMX-10P on ranskalainen rynnäkköpanssarivaunu. GIAT valmistaa tätä panssarivaunua Ranskan armeijan käyttöön. Ensimmäinen prototyyppi valmistui vuonna 1968 ja ensimmäiset tuotantomallit vuonna 1973.


title: AMX-10P

text:
Miehistö
Aseistus
Mitat
Taistelumassa
Nopeus
Toimintamatka
Panssarointi


title: Ukkonen (albumi)

text: Ukkonen on Maj Karman 16. elokuuta 2006 julkaistu seitsemäs albumi ja samalla ensimmäinen albumi, jolla soittaa yhtyeen uusi basisti, Kimmo Kurittu. Levyn on tuottanut Rauli "Illusion Rake" Eskolin. Ukkonen nousi julkaisuviikollaan Suomen virallisen listan kärkeen. Ennen levyn julkaisua "Rukous"-kappaleesta ilmestyi single, jolla on myös levylle päätymätön raita "Sydän on yksinäinen saalistaja". Singlen oli tarkoitus ilmestyä EP-levynä, jolla olisi ollut useampi levylle päätymätön raita. EP jäi kuitenkin vain suunnitelmaksi, kun sille kaavailtuun Motörheadin "Orgasmatron"-kappaleesta tehtyyn käännökseen "Orgasmoottori" ei saatu julkaisulupaa. "Luovuttanut enkeli" -kappaleesta on julkaistu internet-single, jonka voi ladata yhtyeen kotisivulta. "Ukkonen" sekä "Kokki, varas, vaimo ja rakastaja" -kappaleista on tehty sekä musiikkivideot että promootiosinglet radioasemien käyttöön.


title: Ukkonen (albumi)

text: Albumi nousi ilmestymisviikollaan Suomen albumilistan sijalle 1. Listaviikkoja on kertyi yhteensä 19.. Albumi on myynyt yli 15 000 kappaletta ja ylittänyt kultalevyn rajan.Attentaatti on Maj Karman viisikappaleinen EP jonka julkaisusta ilmoitettiin yhtyeen sivuilla 4. heinäkuuta 2007. EP:tä painettiin vain yksi kappale, ja se oli pääpalkintona kisassa, jossa piti arvata yhtyeen Hajokki-bussin mittariin vuoden 2007 heinäkuun aikana kertyvät metrit. Tulosten piti tulla julki 6. elokuuta 2007, mutta uutinen kilpailun ratkeamisesta tuli yhtyeen kotisivuille vasta 7. syyskuuta.


title: Hakaniemen kauppahalli

text: Hakaniemen kauppahalli () sijaitsee Helsingissä Kallion kaupunginosassa Hakaniemen torin pohjoisreunalla, torin ja Hämeentien alkupään välissä. Kauppahalli valmistui vuonna 1914.


title: Hakaniemen kauppahalli

text: Kauppahallia peruskorjattu vuoden 2018 maaliskuusta lähtien. Peruskorjauksen aikana hallin toiminta jatkuu lämmitetyssä väistötilassa, joka on rakennettu Hakaniemen torille. Kauppahalli suljettiin 5. tammikuuta 2018 ja toiminta väistötilassa alkoi 22. tammikuuta 2018. Peruskorjauksessa hallin sisätilat kunnostetaan alkuperäisiksi, sähkö- ja ilmanvaihtojärjestelmät uusitaan sekä tehdään toimivat varastotilat. Lisäksi hallin vanhat puiset perustuspaalut uusitaan, joka pidentää remonttia ainakin puolella vuodella. Remontin piti valmistua vuoden 2020 lopulla, mutta se kuitenkin venyy ainakin vuoden 2021 kevääseen saakka. Peruskorjauksen hinta on 20 miljoonaa euroa.


title: Hakaniemen kauppahalli

text: Helsingin kaupunginvaltuusto päätti 20. lokakuuta 1908 varata Hakaniemen torin ja Itäisen Viertotien (nykyisen Hämeentien) varrelta alueen tulevaa kauppahallia varten. Arkkitehti Einar Flinckenberg laati kaksi suunnitelmaa uudesta hallista: yksikerroksisen pelkästään ruokatavaroiden myyntiä varten ja kaksikerroksisen sekä elintarvikkeiden että muiden tavaroiden myyntiä varten. Lisätty kaupunginvaltuusto antoi vuonna 1911 rahatoimikamarin (vuodesta 1931 lähtien nimenä kaupunginhallitus) tehtäväksi tilata täydelliset luonnospiirustukset kustannus- ja kannattavuuslaskelmineen.


title: Hakaniemen kauppahalli

text: Vaikka kaksikerroksinen halli oli kalliimpi, sitä pidettiin taloudellisesti edullisempana ja rakennustaiteellisestikin parempana. Koska käytäntö oli osoittanut, että kaupankäynti erikoishalleissa oli kituvaa, pidettiin monipuolisempaa tavaravalikoimaa suotavana. Samalla saataisiin koko torin kauppa uudelleenjärjestetyksi. Torikauppa Hakaniemessä oli alkanut jouluna 1897, ja erityisesti kiinteistä kojuista tapahtuva kahvin ja ruoan myynti oli aiheuttanut järjestysongelmia.


title: Hakaniemen kauppahalli

text: Lisätty kaupunginvaltuusto päätti 14. marraskuuta 1911 kaksikerroksisen kauppahallin rakentamisesta. Hallirakennukseen tulisi 32 kellaria, kylkirakennukseen 11 kalamyymälää, alakertaan 114 elintarvikemyymälää sekä yläkertaan 103 myymälää kangas- ja nahkatavaroita, läkkiastioita, saviteoksia ja kotiteollisuustuotteita varten.


title: Hakaniemen kauppahalli

text: Hallin lopulliset piirustukset on päivätty kesäkuulle 1912. Piirustuksissa on sekä Einar Flinckenbergin että kaupunginarkkitehti Karl Hård af Segerstadin nimikirjoitukset, mutta Flinckenbergiä pidetään hallin pääsuunnittelijana. Vuonna 1912 tehtiin hallin paalutus-, perustus- ja kivityöt. Lakon pysäytettyä työt syksy ehti niin pitkälle ettei muuraustöihin enää voitu ryhtyä. Seuraavana vuonna halli saatiin sisustusta lukuun ottamatta valmiiksi. Euroopan suurimmaksi ja moderneimmaksi ylistetyn kauppahallin avajaiset pidettiin 1. kesäkuuta 1914. Samana päivänä tuli voimaan kielto myydä ruoka- ja kangastavaroita Hakaniemen torilla, vain "yhteisen kansan kauppa" ja suolakalan kauppa oli sallittua. Torilta vapautuneelle myyntitilalle siirrettiin heinän kauppaaminen Hietalahdentorilta.


title: Hakaniemen kauppahalli

text: Lehdistö ei tapahtumaa suuremmin uutisoinut. Uusi Suometar julkaisi kuuden rivin uutisen: "Hakaniementorin uudet kauppahallit avattiin eilen aamulla klo 6. Ainoastaan harvat kauppiaat muuttivat sinne eilen. Ruoka- ja kangaskauppaa harjoitetaan edelleenkin torilla." Pian avajaisten jälkeen päätettiin jokainen hallimyymälä varustaa korkeintaan 25 normaalikynttilän sähkölampulla. Myymälän haltijan tehtäväksi jäi kustantaa lampun hankinta ja sen kuluttama sähkö. Samana vuonna hallin ympärille teetettiin myös jalkakäytävät.


title: Hakaniemen kauppahalli

text: Alkuvuosina hallikauppiaita koetteli rahatoimikamarin vaatima neljännesvuoden vuokraennakko, ensimmäinen maailmansota ja Suomen sisällissota. Helsingin olympialaisia varten halliin rakennettiin ajanmukainen käymälä. Tilan saamiseksi sitä varten oli poistettava kahdeksan myyntipaikkaa ja sitä hoitamaan oli palkattava kolme virkailijaa. Hanke aiheutti nurinaa, sillä taloudellisesti olisi ollut paljon kannattavampaa pitää tila myyntipaikkoina.


title: Hakaniemen kauppahalli

text: Ensimmäisen kerran halli peruskorjattiin vuonna 1956, jolloin se oli suljettuna seitsemän kuukautta. Seuraavan kerran hallia korjattiin ja uudistettiin vuonna 1971. Korjauksen piti valmistua kahdeksassa kuukaudessa, mutta se kestikin kymmenen kuukautta. Moni kauppias oli työttömänä korjaustöiden aikana ja työllistyi vasta, kun halli avattiin 1. joulukuuta 1971. Korjauksessa muun muassa rakennuksen ilmanvaihtojärjestelmä uusittiin kokonaan ja kerrosten välille asennettiin liukuportaat. Myös hallin vuokrat uusittiin kaksinkertaisiksi. Hallia peruskorjataan seuraavan kerran vuonna 2018.


title: Brjansk

text: Brjansk () on Venäjän länsirajalla sijaitsevan Brjanskin alueen pääkaupunki, 379 km Moskovasta lounaaseen. Kaupungissa asui yhteensä 415 721 henkeä (vuoden 2010 väestönlaskenta).


title: Brjansk

text: Kaupunki perustettiin vuonna 985 sotilastukikohdaksi Desnajoen ja sen haarajoen Bolvan risteyskohtaan. Paikkakunta mainitaan kirjallisissa lähteissä aluksi nimellä Dobrjask (Добряньск).


title: Brjansk

text: Vuonna 1310 tataarit valloittivat kaupungin. 1400-luvun puolivälissä Moskovan ruhtinaskunta yritti vallata kaupungin takaisin ja onnistui tässä vuonna 1503. 1800-luvulla kaupungista tuli merkittävä metalli- ja tekstiiliteollisuuden keskus.


title: Brjansk

text: Kaupungissa asui vuonna 1917 jo 30 000 asukasta. Toisen maailmansodan aikana saksalaiset miehittivät kaupunkia lokakuusta 1941 syyskuuhun 1943 asti ja kaupunki kärsi taisteluissa pahoja vaurioita.


title: Brjansk

text: Brjansk on erittäin keskeinen Venäjän rautateiden risteyspaikkakunta maan länsiosissa. Kaupungissa on kaksi merkittävää rautatieasemaa. Näistä pienempi on Brjansk-Lgovski (eli Brjansk 2, Брянск-Льговский), joka sijaitsee Moskovasta lounaaseen johtavan, Kalugan kautta saapuvan pääradan varrella. Päärataverkko jatkaa yhtäältä länteen kohti Valko-Venäjän Homelia ja toisaalta etelään, josta se Navljan risteysaseman jälkeen jatkaa lounaaseen esimerkiksi kohti Ukrainan Kiovaa. Lisäksi yksi päärataverkon haara lähtee Brjanskista kohti Orjolia. Tämän ohella Moskovasta saapuvalta pääradalta lähtee Brjanskissa kaksi tärkeä sivurataa: yksi pohjoiseen kohti Vjazmaa ja toinen luoteeseen kohti Smolenskia ja Valko-Venäjän Vitsebskiä (ja edelleen Pietaria). Brjanskin päärautatieasema eli Brjanskin Orjolin asema (Brjansk 1, Брянск-Орловский) sijaitsee tällä rataosuudella runsas kolme kilometriä Moskovasta lounaaseen johtavan radan luoteispuolella.


title: Brjansk

text: Brjanskin kaupunkialueella on lentoasema. Maantieyhteyksistä tärkeimpiin kuuluu on Moskovasta saapuva valtatie M3, joka ohittaa kaupungin runsas 10 kilometriä sen itäpuolelta ja joka runsaan 140 kilometrin päässä etelässä liittyy valtatiehen M2 (Moskova– Kiova). Toinen keskeinen valtatie on kaupungista lounaaseen Valko-Venäjän Homeliin johtava M13. Muita merkittäviä maanteitä ovat luoteteesta saapuva ja kookkoon jatkava A141 (Valko-Venäjän rajalta Vitsebskistä– Rudnja– Smolensk– Roslavl– Brjansk– Karatšev- Orjol) sekä pohjoiseen Djatkovon kautta Kalugan alueen Ljudinovoon ja edelleen Kiroviin johtava kantatie P68.


title: Vjazma

text:
Vjazma () on kaupunki Smolenskin alueella Vjazma-joen varrella. Vuonna 2010 kaupungin väkiluku oli 57 103 henkeä.
Vjazma mainitaan ensimmäistä kertaa kroniikossa 1239 vaikka oletetaankin sen olevan tätäkin kauemman asuttuna. Kaupunki on historian aikana toiminut tärkeänä puolustuksena Moskovan edustalla. Napoleonin hyökätessä Venäjälle vuonna 1812 kaupungissa käytiin suuri taistelu peräänyvien ranskalaisten ja venäläisten joukkojen välillä. Toisen maailmansodan aikana kaupunki toimi sotatantereena puna-armeijan ja Wehrmachtin välillä Moskovan taistelussa.
Moskovasta Smolenskiin ja edelleen Minskiin jatkava valtatie M1 ohittaa kaupungin aivan sen pohjoispuolelta; tämä moottoritie on nopein yhteys kaupungista pääkaupunkiin tai Smolenskiin. Kaupunki on tärkeä rautateiden risteysasema, josta on junayhteydet muun muassa Moskovan Valko-Venäjän asemalle, Pietariin, Kalugaan ja Brjanskiin. Satelliittikuvissa kaupungin kaakkoispuolella näkyy myös sotilaslentokenttä.


title: Nitroglyseriini

text: Nitrot (eli nitroglyseroli, nitroglyseriini, glyserolitrinitraatti, glyseryylitrinitraatti, 1,2,3-propaanitriolitrinitraatti) ovat vanhin angina pectoriksen hoidossa oleva lääkeryhmä. Ne ovat vasodilataattoreita eli verisuonen jännitystä laukaisevia aineita. Niiden edullinen vaikutus sepelvaltimotaudin hoidossa perustuu siihen, että suurten laskimoiden lihasjänteyden pienentyessä sydämeen palaava verimäärä vähenee ja sydämen kuormitus pienenee. Veren virtaus sepelvaltimoissa tällöin yleensä lisääntyy, jolloin sydänlihas saa enemmän happea.Farmakoterapeuttinen ryhmä: Orgaaniset nitraatit. ATC-koodi C01DA02.


title: Nitroglyseriini

text: Glyseryylitrinitraatti vaikuttaa ainoastaan sileään lihakseen, jota se relaksoi. Pääasiallinen vaikutuskohta on verisuonten sileälihas, mutta vaikutuksia esiintyy myös keuhkoputkien, ruoansulatuskanavan, virtsanjohtimien ja kohdun sileässä lihaksessa. Nitraateista muodostuu vaikutuspaikassaan ilmeisesti reaktiivista typpioksidia (NO), joka puolestaan aktivoi sileiden lihasten guanylaattisyklaasientsyymiä. Näin muodostuvan syklisen GMP:n uskotaan välittävän nitraattien aikaansaaman sileän lihaksen relaksaation. Syklinen GMP ilmeisesti vähentää varastoituneen kalsiumin määrää ja vaikuttaa siten kalsiumin aktivoimaan sileän lihaksen supistumiseen.


title: Nitroglyseriini

text: Pienet glyseryylitrinitraattipitoisuudet laajentavat voimakkaammin laskimoiden kuin valtimoiden ja arteriolien sileää lihasta. Laskimoiden laajenemisen vuoksi sydämen laskimopaluu vähenee, jolloin sydämen oikean ja vasemman kammion loppudiastolinen paine ja tilavuus pienenevät, ja sydämen hapenkulutus vähenee. Sydämen lyöntitiheys joko lisääntyy vähän tai pysyy muuttumattomana. Vaikka pienet glyseryylitrinitraattiannokset eivät aiheutakaan yleistynyttä valtimoiden laajentumista, voivat kasvojen, niskan ja kaulan arteriolit laajentua ja aiheuttaa punastumista. Samoin aivokalvojen arteriolien laajentuminen voi aiheuttaa päänsärkyä. Vähentämällä laskimopaluuta glyseryylitrinitraatti pienentää loppudiastolista painetta ja parantaa subendokardiaalista verenkiertoa. Suurempina pitoisuuksina verisuonia laajentava vaikutus kohdistuu myös keskisuuriin valtimoihin kuten sepelvaltimoihin, joiden spasmit laukeavat ja kollateraalit avautuvat.


title: Nitroglyseriini

text: Suurilla annoksilla sekä laskimot että arteriolit laajenevat ja systolinen ja diastolinen verenpaine sekä sydämen minuuttitilavuus pienenevät. Lisääntynyt sympatikusaktiivisuus aiheuttaa positiivisen inotrooppisen ja kronotrooppisen vaikutuksen, arteriolien jäntevyys palaa ainakin osittain ja diastolinen verenpaine voi palata lähes normaalitasolle. Suuret glyseryylitrinitraattiannokset voivat aiheuttaa hypotensiota.


title: Ilja Kovaltšuk

text: Ilja Valerjevitš Kovaltšuk (, s. 15. huhtikuuta 1983 Kalinin, Venäjän SFNT, Neuvostoliitto) on venäläinen jääkiekkoilija ja olympiavoittaja. Hän on pelipaikaltaan vasen laitahyökkääjä ja hän edustaa tällä hetkellä NHL:ssä pelaavaa Los Angeles Kingsiä.


title: Ilja Kovaltšuk

text: Pohjois-Amerikan NHL-liigassa Kovaltšuk edusti Atlanta Thrashersia ja New Jersey Devilsiä yhteensä 11 kautta, ja hän pelasi NHL:n runkosarjassa 816 ottelua tehopistein 417+399=816. NHL-uransa aikana Kovaltšuk muun muassa valittiin kolme kertaa ja kaudella hän jakoi 41 maalillaan NHL:n maalitilaston kärkipaikan Jarome Iginlan ja Rick Nashin kanssa. Vuoden 2013 heinäkuussa hän kertoi päättävänsä ammattilaisuransa NHL:ssä.


title: Ilja Kovaltšuk

text: Kovaltšuk voitti olympiakultaa venäläisten olympiaurheilijoiden joukkueessa 2018. Kovaltšuk on saavuttanut Venäjän jääkiekkomaajoukkuetta edustaessaan kaksi maailmanmestaruutta vuosina 2008 ja 2009, MM-hopeaa 2010 ja 2015, MM-pronssia 2005 ja 2007 ja olympiapronssia 2002. Alle 18-vuotiaiden maailmanmestaruuskilpailuissa Kovaltšuk on saavuttanut maailmanmestaruuden vuonna 2001 ja MM-hopeaa vuonna 2000.


title: Ilja Kovaltšuk

text: Kovaltšukia pidettiin jo nuorena yhtenä ikäluokkansa lupaavimmista jääkiekkoilijoista ja hän pelasi vielä Venäjän toiseksi korkeimmalla sarjatasolla kun NHL-seura Atlanta Thrashers varasi hänet NHL:ään . Hän siirtyi Thrashersiin jo seuraavaksi kaudeksi ja osoitti nopeasti pystyvänsä pelaamaan myös NHL:ssä: hän teki ensimmäisellä kaudellaan 65 ottelussa 29 maalia ja 51 tehopistettä. Hän oli myös vahva ehdokas kauden parhaalle tulokkaalle jaettuun Calder Memorial Trophy-palkintoon, mutta palkinnon voitti lopulta hänen seuratoverinsa Dany Heatley joka teki runkosarjassa 67 tehopistettä. Thrashersin menestyminen joukkueena oli kuitenkin heikkoa, sillä seura voitti 82 ottelustaan ainoastaan 19 ja jäi pisteissä koko runkosarjan viimeiseksi.


title: Ilja Kovaltšuk

text: Kahdella seuraavalla kaudellaan NHL:ssä Kovaltšuk nosti tasoaan entisestään. Kausi tuotti hänelle 81 ottelussa 38 maalia ja 67 tehopistettä, ja seuraavalla kaudella hän jakoi 41 maalillaan NHL:n maalitilaston voiton yhdessä Calgary Flamesin Jarome Iginlan ja Columbus Blue Jacketsin Rick Nashin kanssa. Hänet valittiin myös .


title: Ilja Kovaltšuk

text: Ennen kauden alkua Kovaltšukilla ja Thrashersilla oli suuria vaikeuksia sopia Kovaltšukin uuden sopimuksen ehdoista ja kausi ehti alkaa ennen kuin sopimus oli tehty. Kovaltšuk liittyi kuitenkin kokoonpanoon neljännessä ottelussa ja hän teki runkosarjan 78 ottelussa 52 maalia ja 98 tehopistettä sijoittuen runkosarjan pistepörssissä kahdeksanneksi.


title: Ilja Kovaltšuk

text: Helmikuussa 2010 Kovaltšuk siirtyi Atlanta Thrashersista New Jersey Devilsiin pelaajakaupassa, jossa Devilsiin siirtyi hänen lisäkseen Anssi Salmela. Thrashersiin siirtyivät Niclas Bergfors, Johnny Oduya, Patrice Cormierin pelaajaoikeudet ja ensimmäisen kierroksen varausoikeus .


title: Ilja Kovaltšuk

text: Kovaltšuk teki vuonna 2010 New Jersey Devilsin kanssa 17 vuoden sopimuksen. Sopimuksen mukaan hän olisi saanut ensimmäisen kymmenen vuoden aikana 95 miljoonaa Yhdysvaltain dollaria ja sopimuksen seitsemän viimeisen vuoden aikana yhteensä seitsemän miljoonaa dollaria. NHL kuitenkin hylkäsi sopimuksen, sillä liigan mielestä sopimus kiersi liigan palkkakattosääntöä. Kovaltšukin ja Devilsin uuden sopimuksen liiga hyväksyi syyskuussa 2010. Sopimus oli pituudeltaan 15 vuotta ja arvoltaan 100 miljoonaa dollaria.


title: Ilja Kovaltšuk

text: Kovaltšuk on edustanut Venäjää menestyksekkäästi jo monissa arvokisoissa. Hänellä on kaksi maailmanmestaruutta vuosilta 2008 ja 2009. Kovaltšuk oli vuoden 2008 finaalissa Venäjän sankari, sillä hän tasoitti pelin viisi minuuttia ennen loppua, ja ratkaisi jatkoajalla voiton Venäjälle. Sveitsin MM-kilpailuissa 2009 Kovaltšuk valittiin turnauksen arvokkaimmaksi pelaajaksi.


title: Ilja Kovaltšuk

text: Kovaltšuk on tunnettu maalintekotaidoistaan. Hän voitti yhdessä Rick Nashin ja Jarome Iginlan kanssa 41 maalilla NHL:n maalikuninkuuden kaudella 2003–2004.


title: Ilja Kovaltšuk

text: Heinäkuussa 2013 Kovaltšuk ilmoitti lopettavansa NHL-uransa koska Kovaltšuk ja hänen perheensä ikävöivät takaisin Venäjälle. Hän pelasi vuodet 2013–2018 KHL:ssä SKA Pietarissa, mutta ilmoitti huhtikuussa 2018 palaavansa takaisin NHL:ään.


title: Ilja Kovaltšuk

text: Kesäkuussa 2018 Kovaltšuk solmi kolmivuotisen sopimuksen NHL-seura Los Angeles Kingsin kanssa.


title: Pekka Hämäläinen (jalkapallovaikuttaja)

text: Pekka Timo Juhani Hämäläinen (25. lokakuuta 1938 Helsinki – 4. kesäkuuta 2013) oli varatuomari, Elintarviketeollisuusliiton toimitusjohtaja ja Suomen Palloliiton pitkäaikainen puheenjohtaja.


title: Pekka Hämäläinen (jalkapallovaikuttaja)

text: Hämäläinen toimi Suomen Palloliiton puheenjohtajana vuosina 1997–2009. Hänet valittiin neljännelle kolmivuotiskaudelle 22. lokakuuta 2006. Hämäläinen toimi monessa muussakin urheilun luottamustoimessa, muun muassa SLU:n hallituksessa, Stadion-säätiön hallituksessa ja Euroopan jalkapalloliitto UEFA:n eri komiteoissa. Hän toimii UEFA:n Assistance Programmes Committeen puheenjohtajana vuoteen 2009 asti.


title: Pekka Hämäläinen (jalkapallovaikuttaja)

text: Hämäläinen pelasi jalkapalloa myös itse ja voitti pelaajana jalkapallon Suomen-mestaruuden vuonna 1961 HIFK:ssa. Pelipaikaltaan hän oli keskushyökkääjä.


title: Pekka Hämäläinen (jalkapallovaikuttaja)

text: Siviilityöstään Elintarviketeollisuusliiton toimitusjohtajana Hämäläinen jäi eläkkeelle kesäkuussa 2002. Hämäläinen menehtyi vaikean sairauden murtamana 4. kesäkuuta 2013.


title: Itätulli

text: Itätulli ( ) on Porin V kaupunginosa, joka tunnetaan puhekielessä nimellä "Viikkari". Kaupunginosa sijaitsee keskustasta itään ja Aittaluodosta etelään. Kaupunginosan rajoina toimivat Isolinnankatu, Itsenäisyydenkatu ja Paanakedonkatu.


title: Itätulli

text: Itätullin rakennuskanta on pääosin alkuperäistä 1800-luvun puolivälin puutalokantaa, ja alue on eräs Suomen merkittävimpiä säilyneitä empirepuutalokaupunginosia. Suuri osa rakennuskannasta on asemakaavallisesti suojeltua. Kaupunginosassa toimivat muun muassa Satakunnan Museon alainen Rakennuskulttuuritalo Toivo, Otsolan kansalaisopisto sekä Porin venäläinen ortodoksinen kirkko.


title: Itätulli

text: Sibeliuspuistossa järjestetään joka kevät "Viikkarin kyläjuhla", joka on kaupunginosan asukkaille tarkoitettu ulkoilmatapahtuma.


title: Reasonable Doubt

text: Reasonable Doubt on Jay Z:n esikoisalbumi vuodelta 1996. Levyä on ylistetty hiphop-klassikoksi ja usein myös Jay Z:n parhaaksi albumiksi. Rolling Stone-lehti valitsi "Reasonable Doubt"in kaikkien aikojen 500 parhaan albumin joukkoon vuonna 2003, vuonna 2005 se pääsi musiikkikanava MTV:n kaikkien aikojen kymmenen parhaan hiphop-levyn listalle. Yhdysvalloissa levy myi platinaa.


title: Reasonable Doubt

text: Singleinä julkaistiin "Can't Knock the Hustle", "Ain't No Nigga/Dead Presidents" ja "Feelin' It".Huomautukset


title: Pielisjärvi

text: Pielisjärvi oli Pohjois-Karjalassa sijainnut Suomen kunta, joka ympäröi siitä erotettua Lieksan kauppalaa joka puolelta vuosina 1936–1972. Pielisjärven muut naapurikunnat olivat Eno, Ilomantsi, Juuka, Kontiolahti, Kuhmo ja Nurmeksen maalaiskunta. Koillisessa Pielisjärvi rajoittui Neuvostoliiton rajaan.


title: Pielisjärvi

text: Pielisjärven kunta yhdistyi Lieksan kauppalan kanssa Lieksan kaupungiksi 1. tammikuuta 1973.


title: Pielisjärvi

text: Vuonna 2014 Lieksa, Nurmes, Juuka ja Valtimo aloittivat kuntaliitosselvityksen. Kuntaliitoksen toteutuessa syntyisi uusi Pielisjärven kaupunki, jonka väkiluku olisi noin 28 000 ja joka olisi pinta-alaltaan Suomen kolmanneksi suurin kunta ja suurin kaupunki, 8 607,02 km². Uuden Pielisjärven kaupunginjohtajaksi on suunniteltu nykyistä Nurmeksen kaupunginjohtajaa Asko Saatsia.


title: Pielisjärvi

text: Seuraavassa kuvaajassa on esitetty Pielisjärven väestönkehitys kymmenen vuoden välein vuosina 1880–1970.


title: Pielisjärvi

text: Lieksan kauppala erotettiin Pielisjärvestä vuonna 1936, mutta sen asukkaat ovat mukana Pielisjärven luvuissa vielä vuonna 1940.


title: Pielisjärvi

text: Vuoden 1970 taajamarajauksen mukaan Pielisjärven taajamat olivat Lamminkylä (247 asukasta), Lieksan keskustaajama (389 asukasta), Möhkö (1 505 asukasta), Pankakoski (1 474 asukasta) ja Surpeenvaara (365 asukasta). Näistä Lieksan keskustaajama, Möhkö ja Surpeenvaara sijaitsivat osin Lieksan puolella, ja niiden kohdalla on mainittu tässä pelkästään Pielisjärven puolella asunut asukasmäärä. Vuonna 1960 määritellyistä taajamista Mätäsvaara, Vieki ja Vuonislahti lakkasivat olemasta taajamia vuonna 1970.


title: Tuire Kaimio

text: Tuire Kaimio on suomalainen päätoiminen eläinnäyttelijöiden kouluttaja.


title: Tuire Kaimio

text: Kaimio on viihtynyt eläinten parissa lapsuudesta saakka. Kaimion isoisä työskenteli mainoskuvaajana, mutta itse hän ei kuitenkaan varsinaisesti pyrkinyt elokuva-alalle. Kaimio tutustui esiintyviin eläimiin jo päiväkerhossa, johon opettaja toi vierailemaan sirkuseläimiä. Tuiren ollessa kymmenvuotias Kaimion perhe muutti Saksaan. Kaimio kävi Saksassa biologiapainotteista koulua. Biologianopettaja koulutti myös eläinnäyttelijöitä, ja hän oli monet vuodet Kaimion oppi-isänä.


title: Tuire Kaimio

text: Kaimio kouluttaa eläimiä esiintymään elokuvissa ja teatterissa. Hän on kouluttanut muun muassa "Myrsky"-elokuvan kaukasianpaimenkoirat, "Poika ja ilves" -elokuvan ilveksen, VR:n mainosten kyyhkyset ja Olvi-mainosten Jeppe-koiran. Kaimion koulutettavana on ollut useita tuhansia eläimiä. Kaimio luennoi eläinten käyttäytymisestä ja kouluttamisesta. Hän on myös kirjoittanut aiheesta kirjoja.


title: Tuire Kaimio

text: Kaimio tekee työtään aina eläinten ehdoilla. Eläimen opettaminenkaan ei onnistu, jos se on stressaantunut tai väsynyt. Kuvauksissa Kaimio joutuu usein huolehtimaan esimerkiksi siitä, että eläinnäyttelijä saa tarpeeksi taukoja, koska kuvausryhmä ei aina ole tietoinen siitä, mitä eläimeltä voi vaatia.


title: Tuire Kaimio

text: Kaimion eläintenkäsittelytaitoja arvostetaan myös ulkomailla, ja vuonna 2006 hän oli Nepalissa opastamassa paikallisia asukkaita norsujen käsittelyssä. Norsujenkoulutusprojekti on WWF:n ja WSPA:n rahoittama, ja sen tarkoitus on kehittää työnorsujen koulutusta inhimillisemmäksi.


title: Norodom Sihanouk

text: Norodom Sihanouk (khmeriksi: ) (s. 31. lokakuuta 1922 – 15. lokakuuta 2012) oli Kambodžan kuningas vuosina 1941–1955 ja 1993–2004. Valtionpäämiehenä ja regenttinä hän toimi vuosina 1960–1970 ja 1991–1993. Sihanouk toimi useita kertoja pääministerinä vuosien 1945–1962 välisenä aikana ja hoiti niin monia valtiollisia tehtäviä, että Guinnessin ennätystenkirjassa hänet on mainittu "eniten valtiollisia tehtäviä hallussaan pitäneeksi nykyajan monarkiksi".


title: Norodom Sihanouk

text: Norodom Sihanouk oli kuningas Norodom Suramaritin ja kuningatar Sisowath Kossamakin poika. Hän syntyi Phnom Penhissa, jossa kävi myös koulua École François Baudoinissa. Hän jatkoi opintoja Saigonissa Vietnamissa ja kävi sotilaskoulua Saumurissa Ranskassa.


title: Norodom Sihanouk

text: Kun Sihanoukin isoisä kuningas Sisowath Monivong kuoli 23. huhtikuuta 1941, ranskalaisten ohjailema valtaistuinneuvosto valitsi 18-vuotiaan nuorukaisen kuninkaaksi. Hänet kruunattiin syyskuussa 1941. Ranskalaiset uskoivat ilmeisesti nuoren playboy-kuninkaan olevan helposti ohjailtavissa. Kuudennen vaimonsa, italialais-kambodžalaisen Moniquen Sihanouk nai 1952.


title: Norodom Sihanouk

text: Toisen maailmansodan jälkeen ja 1950-luvulla kuninkaan politiikka muuttui nationalistisemmaksi ja hän alkoi vaatia Ranskalta maan tunnustamista itsenäiseksi. Vuonna 1947 hän otti käyttöön uuden perustuslain, joka perusti parlamentin ja antoi äänioikeuden miehille, paitsi buddhalaisille papeille ja sotilaille. Hän lähti maanpakoon Thaimaahan toukokuussa 1953 ja kieltäytyi palaamasta ennen kuin itsenäisyys oli myönnetty. Kambodžasta tuli itsenäinen 9. marraskuuta 1953. 2. maaliskuuta 1955 Norodom Sihanouk luopui kuninkuudesta ja ryhtyi politiikkaan. Hänen isänsä Norodom Suramarit kruunattiin kuninkaaksi. Hän perusti Kansan sosialistisen yhteisön (), joka sai vuosien 1955, 1958, 1962 ja 1966 vaaleissa parlamentin kaikki paikat. Sihanoukista tuli pääministeri. Kuningas kuoli huhtikuussa 1960, ja sen jälkeen Norodom Sihanouk otti valtion päämiehen aseman. Hänen äitinsä jatkoi kuningattarena.


title: Norodom Sihanouk

text: Vuonna 1956 hän allekirjoitti Brionissa, Jugoslaviassa Titon, Gamal Abdel Nasserin, Jawaharlal Nehru ja Sukarnon kanssa sitoutumattomien maiden peruskirjan. Vietnamin sodan aikana Norodom Sihanouk pyrki pitämään maansa puolueettomana. Keväällä 1965 hän teki sopimuksen Kiinan ja Pohjois-Vietnamin kanssa sekä salli Pohjois-Vietnamin tukikohdat Itä-Kambodžaan ja Kiinan sotatarviketoimituksen Kambodžan satamien kautta. Kiina puolestaan osti kambodžalaista riisiä ylihintaan. Norodom Sihanouk julisti myös kommunismin voittokulun olevan vastustamaton Kaakkois-Aasiassa ja ehdotti maolaisen politiikan ideoiden soveltamista. Vuosina 1966–1967 hän taas aloitti poliittiset puhdistukset, joissa vasemmisto kitkettiin pois politiikasta. Suhde Kiinan kanssa kariutui kulttuurivallankumouksen aikana.


title: Norodom Sihanouk

text: Sodan aikana Kaakkois-Aasiassa Sihanouk harrasti pääministerin toimien ohessa myös elokuvaohjaamista, näyttelemistä ja kirjoitti käsikirjoituksia paikallisiin elokuviin.


title: Norodom Sihanouk

text: Norodom Sihanoukin ollessa vuonna 1970 vierailulla Neuvostoliitossa pääministeri Lon Nol kokosi kansalliskokouksen, joka äänesti Sihanoukin pois asemastaan ja antoi Lon Nolille hätätilavaltuudet. Norodom Sihanoukin serkku prinssi Sirik Matak, jonka ranskalaiset olivat jättäneet aikoinaan syrjään kuninkaan valinnasta, sai jäädä varapääministeriksi, ja maan nimi muutettiin "Khmerin tasavallaksi". Norodom Sihanouk pakeni kaappauksen jälkeen Pekingiin ja vieraili usein myös Pjongjangissa. Hän alkoi tukea punaisia khmerejä, jotka taistelivat Lon Nolin hallitusta vastaan. Kun punakhmerit valtasivat Phnom Penhin huhtikuussa 1975, Sihanoukista tuli maan symbolinen päämies Pol Potin ollessa tosiasiassa vallassa. Seuraavan vuoden huhtikuussa punakhmerit kuitenkin häätivät prinssin asemastaan. Hän haki turvaa Kiinasta ja Pohjois-Koreasta.


title: Norodom Sihanouk

text: Vietnamilaisten hyökkäys kaatoi punakhmerien vallan joulukuussa 1978. Tällöin Sihanouk tuki taas heitä yhdistääkseen voimat vietnamilaisia vastaan. Vuonna 1978 hän perusti Funcinpec-puolueen. Vuonna 1982 Sihanoukista tuli maanpaossa olevan "Demokraattisen Kambodžan" koalitiohallituksen presidentti. Hallitukseen kuuluivat Sihanoukin johtama FUNCINPEC, punakhmerit ja khmerkansan vapautusrintama KPNLF. Pääministerinä oli KPNLF:n Son San ja ulkoministerinä punakhmerien Khieu Samphan. Sihanoukin hallinto sai Kambodžan paikan Yhdistyneissä Kansakunnissa. Vietnamilaiset vetäytyivät maasta 1989 jättäen jälkeensä Hun Senin vietnaminmielisen hallituksen.


title: Norodom Sihanouk

text: Sihanoukin ja Hun Senin hallitusten väliset rauhanneuvottelut alkoivat pian ja päättyivät vuonna 1991 Pariisin rauhaan. Sihanouk palasi Kambodžaan 14. marraskuuta 1991 kolmitoistavuotisen maanpaon jälkeen. Maa palautettiin monarkiaksi 1993, ja Sihanoukista tuli jälkeen kuningas (). Poliittista valtaa kuninkaalla ei enää ollut. Hän kärsi huonosta terveydentilasta ja joutui käymään useasti Pekingissä hoidettavana.


title: Norodom Sihanouk

text: Kuningas oli innokas internetin käyttäjä ja julkaisi kotisivuillaan lähes päivittäin mielipiteitään, säveltämäänsä musiikkia sekä käsikirjoittamiaan ja ohjaamiaan elokuvia. Katsottuaan televisiosta uutisia San Franciscon homoavioliitoista hän ilmoitti, että myös Kambodžan pitäisi sallia avioliitot mies- ja naisparien välillä.


title: Norodom Sihanouk

text: Huonon terveytensä vuoksi hän luopui kruunusta 7. lokakuuta 2004. Valtaistuinneuvosto nimitti viikon kuluttua uudeksi kuninkaaksi hänen poikansa prinssi Norodom Sihamonin.


title: Norodom Sihanouk

text: Norodom Sihanoukin arvonimi kruunusta luopumisen jälkeen oli "kuningasisä" (). Sihanouk kuitenkin vältteli muodollisuuksia ja hänestä käytettiin usein arvonimeä "prinssi-isä" ().


title: Norodom Sihanouk

text: Norodom Sihanouk sairasti syöpää, jota hoidettiin Kiinassa.


title: Norodom Sihanouk

text: Norodom Sihanouk julkaisi kaksi muistelmateosta:


title: Liettuan lippu

text: Liettuan lippu on Liettuan tunnus vaakunan, moton ja hymnin ohella. Se koostuu kolmesta vaakasuorasta, keskenään samankokoisesta palkista, joiden värit ovat ylhäältä alas keltainen, vihreä ja punainen. Lipun mittasuhteet ovat 3:5. Väreistä keltainen kuvaa kypsyvää vehnää ja sen antamaa hyvinvointia. Vihreä kuvaa metsiä ja toivoa. Punainen kuvaa isänmaallisuutta. Lippu on virallisesti Liettuan kansallis-, kauppa- ja sotalippu, vuosina 1988–2004 se oli myös valtiolippu. Vuodesta 2004 Liettuan valtiolippuna on ollut historiallinen Vytautas Suuren lippu. Virallisia valtiollisia lippuja ovat lisäksi laivaston lippu ja tasavallan presidentin lippu.


title: Liettuan lippu

text:
Liettuan lipun historia on Tanskan lipun rinnalla Pohjois-Euroopan pisin ja yksi monipolvisimmista. Ensimmäinen maininta Liettuan lipusta löytyy Wigand Marburgilaisen kronikasta 1300-luvun jälkipuoliskolta. Kronikoitsija kuvaa vuonna 1337 käytyä Bayerburgin taistelua saksalaisten ja liettualaisten välillä. Hänen kuvauksensa liettualaisten käyttämästä lipusta on kuitenkin niin epämääräinen, ettei lippua ole sen perusteella voitu myöhemmin rekonstruoida. Sata vuotta myöhemmin Jan Dlugoszin kuvaukseen Saksalaisen ritarikunnan ja Puolan ja Liettuan armeijoiden vuonna 1410 käymästä Tannenbergin taistelusta sisältyy jo yksityiskohtaisempia tietoja liettualaisten lipuista. Dlugoszin mukaan Liettuan suuriruhtinas Vytautas Suuren armeija koostui neljästäkymmenestä liettualaisrykmentistä, jotka kaikki käyttivät punaista lippua. Rykmenteistä kolmenkymmenen lipussa oli kuvio valkoisesta ratsuritarista ja kymmenen lipussa "Gediminaksen pylväät". Ensin mainitusta lipusta tuli sittemmin Liettuan suuriruhtinaiden lippu 1500-luvun loppuun saakka, mahdollisesti pidempäänkin.
Modernien kansallislippujen historia ei Itä-Euroopassa yllä juurikaan 1700-luvun jälkipuoliskoa kauemmaksi. Tämä pätee myös Liettuaan. Ensimmäinen liettualaisten kansallislippu oli puna-valko-vihreä Vähä-Liettuan trikolorilippu, jota käyttivät Itä-Preussin alueella asuneet liettualaiset. Lipussa käytetty väriyhdistelmä peräytyi 1600-luvulle, mutta epävirallisena kansallislippuna puna-valko-vihreät värit otettiin käyttöön Preussin liettualaisten parissa vasta 1800-luvulla. Vallankumousvuonna 1905 Vilnassa kokoontunut Liettuan kansalliskongressi pohti myös kansallisia symboleita. Kannatusta saivat niin suuriruhtinas Vytautas Suuren lippu kuin vähäliettualaistenkin lippu. Mitään päätöksiä ei tuolloin kuitenkaan kansallislipun suhteen tehty. Uudelleen lippukysymys tuli laajemman pohdinnan kohteeksi vuoden 1917 kuluessa. Itsenäisyysjulistuksen antamisen jälkeen helmikuussa 1918 taiteilija Antanas Žmuidzinavičius ehdotti puna-vihreää väriyhdistelmää, koska se oli yleisin liettualaisten kansallispuvuissa esiintyvä väriyhdistelmä. Vuonna 1918 Vilnassa kokoontuneen liettualaisten kansalliskongressin edustajien enemmistö piti puna-vihreää lippua kuitenkin liian synkkänä ja kongressiedustajiin kuulunut arkeologi Tadas Daugirdas ehdotti keltaisen palkin lisäämistä yhdistelmää keventämään. Myöskään tämä kansalliskongressi ei kuitenkaan kyennyt asiaa päättämään, vaan siirsi päätöksen teon kolmimiehiselle komitealle jäseninään Jonas Basanavičius, Tadas Daugirdas ja Antanas Žmuidzinavičius. Komitea päätyi 18. huhtikuuta 1918 esittämään Liettuan kansallislipuksi nykyisenkaltaista kelta-viher-punaista trikolorilippua. Vieläkään asiassa ei kuitenkaan saatu aikaiseksi yksiselitteistä päätöstä, sillä Liettuan kansallisneuvosto vahvisti myöhemmin samana vuonna Liettualle kaksi valtiolippua, sekä trikolorilipun, että Vytautas Suuren lipun. Jälkimmäisestä vielä kaiken varaksi version, jossa toisella kyljellä oli valkoinen ratsuritari ja kääntöpuolella Gediminaksen pylväät. Vasta vuoden 1922 perustuslaissa trikolorilippu vahvistettiin Liettuan ainoaksi valtiolipuksi, kansallislipun aseman se sai virallisesti niinkin myöhään kuin 1938. Myöskään vähäliettualaisten trikolorilippua ei unohdettu, sillä se oli sotien välisellä ajalla käytössä epävirallisena kansallislippuna Memelin itsehallintoalueella. Virallinen Memelin alueen lippu oli kelta-punainen, jonka tangonpuoleisessa yläkentässä oli kaupungin vaakuna punaisessa ympyrässä.


title: Liettuan lippu

text: Vuonna 1940 Neuvostoliitto miehitti Liettuan ja kansallisten symbolien käyttö kiellettiin rangaistuksen uhalla. Vuosina 1940–1941 ja jälleen vuodesta 1944 vuoteen 1988 Liettuan sosialistisen neuvostotasavallan valtiolippuna oli Neuvostoliiton lipusta johdettu punalippu. Punalippuja oli kaksi versiota, jälkimmäinen otettiin käyttöön vuonna 1953. Saksalaismiehityksen vuosina 1941–1944 kansallislipun käyttö oli yksityishenkilöiden osalta sallittua, mutta sillä ei ollut minkäänlaista virallista asemaa. Neuvostohallinnon alkaessa murentua Liettuan lippua alettiin jälleen käyttää julkisesti. Lokakuun 7. päivänä 1988 trikolorilipulla korvattiin punalippu Gediminaksen linnan tornissa Vilnassa ja kuukautta myöhemmin, 18. marraskuuta 1988, Liettuan sosialistisen neuvostotasavallan korkein neuvosto vahvisti itsenäisen Liettuan tasavallan lipun Liettuan valtiolipuksi. Lippua koskevia säädöksiä annettiin myös seuraavan vuoden aikana useampia. Nykyinen Liettuan lippua koskeva laki on vuodelta 1991. Sitä on sittemmin muutettu useampaan kertaan. Lipun värisävyjä ja kokosuhteita muutettiin 1. syyskuuta 2004. Tuolloin myös trikolorilipun sijaan valtiolipuksi vahvistettiin jälleen Vytautas Suuren lippu. Trikolorilippu on vuodesta 2004 alkaen ollut virallisesti Liettuan kansallis-, kauppa- ja sotalippu.


title: Liettuan lippu

text:
Liettuan tasavallan presidentin lipussa on kansallisvaakuna, joka täyttää koko lipun kentän. Lipun mittasuhteet ovat 1:1,2.
Liettuan laivaston lipussa on valkoisella pohjalla sininen tasaristi. Tangon puoleisessa yläkentässä on kansallislippu. Liettuan laivaston lippu on ollut virallisessa käytössä vuodesta 1992 asti. Lipun mittasuhteet ovat 1:2.


title: Liettuan lippu

text:
Liettuassa on yhdeksäntoista vuotuista liputuspäivää:
Lisäksi virallisia liputuspäiviä ovat valtiolliset vaalipäivät.


title: In concert 1966–1991

text: In concert 1966–1991 on Hectorin ensimmäinen live-levy, joka on äänitetty keväällä 1992 Tavastialla ja Kaivohuoneella.


title: In concert 1966–1991

text: Kappaleessa ”Kuningatar”, on uusi, alkuperäisestä singlestä (ilmestynyt 1969) poikkeava sanoitus.


title: In concert 1966–1991

text: Kaikki kappaleet säveltänyt ja sanoittanut Hector, ellei toisin mainittu.


title: Norodom Sihamoni

text: Norodom Sihamoni (s. 14. toukokuuta 1953) on ollut Kambodžan kuningas 29. lokakuuta 2004 lähtien.


title: Norodom Sihamoni

text: Hänen isänsä oli kuningas-isä Norodom Sihanouk ja äitinsä kuningatar Monineath.


title: Norodom Sihamoni

text: Isä lähetti hänet 1962 Prahaan, Tšekkoslovakiaan, jossa hän kävi koulua ja opiskeli klassista tanssia ja musiikkia vuoteen 1975. Sihamoni lähti 1975 Pohjois-Koreaan opiskelemaan elokuva-alaa ja palasi 1977 Kambodžaan. Kruununperijän paluun jälkeen punakhmerit panivat hänet välittömästi kotiarestiin muun kuninkaallisen perheen kanssa vuoteen 1979 asti, jolloin Vietnamin joukot valtasivat maan. Vuonna 1981 Sihamoni matkusti Ranskaan opettamaan balettia ja oli myöhemmin Khmerien tanssiliiton johdossa. Hän asui Ranskassa lähes 20 vuotta, ja vieraili usein Prahassa.


title: Norodom Sihamoni

text: Vuonna 1993 prinssi Sihamoni nimitettiin Kambodžan edustajaksi UNESCO:on. Hän sai helmikuussa 1994 Sdech Krom Khunin arvonimen.


title: Norodom Sihamoni

text: Kuningas Sihanoukin luovuttua vallasta yhdeksänjäseninen neuvosto valitsi yksimielisesti Sihamonin 14. lokakuuta 2004 Kambodžan kuninkaaksi. Valinnan hyväksyivät pääministeri Hun Sen ja parlamentin puhemies, prinssin veli Norodom Ranariddh, jotka olivat molemmat neuvoston jäseniä.


title: Norodom Sihamoni

text: Norodom Sihamoni on poikamies, eikä hänellä ole lapsia, eikä siten suoraa perillistä. Hän puhuu khmeriä, ranskaa, tšekkiä, englantia ja venäjää.


title: Allume le soleil

text: Allume le soleil on Jean-Jacques Lafonin vuonna 2001 ilmestynyt albumi. Albumilta löytyy 14 kappaletta, ja mukana on joitakin melko tunnettuja kappaleita. Jean-Jacques Lafonin kappaleet ovat rauhallista ja tunnelmallista pop-musiikkia.


title: Pescia

text: Pescia // on kaupunki Italiassa Toscanan alueella Pistoian maakunnassa. Kaupungissa on vajaat 20 000 asukasta.


title: Pescia

text: Pescia on tunnettu Collodin kylästä, joka on Carlo Collodin, Pinokkion tekijän syntymäpaikka. Pesciassa on Pinokkiolle omistettu puisto. Pescia on myös tunnettu kukkamarkkinoistaan ("Mercato dei fiori").


title: Keaton Tyndall

text: Keaton Tyndall (s. 14. maaliskuuta 1992) on yhdysvaltalainen lapsinäyttelijä, joka tunnetaan parhaiten sarjasta Kauniit ja rohkeat, jossa hän esittää Phoebe Forresteriä. Keaton on minuuttia vanhempi kuin siskonsa Kylie Tyndall. He ovat identtiset siskokset.


title: Los Angeles Clippers

text: Los Angeles Clippers on losangelesilainen NBA-koripalloseura, joka pelaa läntisessä konferenssissa Tyynenmeren divisioonassa.


title: Los Angeles Clippers

text: Clippers on toiminut aiemmin nimillä Buffalo Braves (vuosina 1970–1978) ja San Diego Clippers (vuosina 1978–1984). Seuraa edustaneita menestyneitä pelaajia ovat olleet muun muassa Adrian Dantley, Bob McAdoo, Bill Walton, Dominique Wilkins, Elton Brand ja Sam Cassell. Seurassa ovat 2010-luvulla pelanneet muun muassa Chris Paul, Chauncey Billups, Blake Griffin ja DeAndre Jordan.


title: Setnakht

text: Setnakht oli Egyptin faarao 1100-luvulla eaa.


title: Setnakht

text: Ei tiedetä, miten hän nousi valtaan. Ei edes tiedetä, kuka hän oli ja mistä hän oli kotoisin. Varmaa kuitenkin, että hänen onnistui päästä uuden, 20. dynastian ensimmäiseksi faaraoksi. Hänen hallituskautensa oli lyhyt, vain kolme vuotta, ja hänen hautajaisiaan voi pitää yhtä hämärinä kuin hänen nousuaan valtaistuimelle: hän anasti itselleen edeltäjänsä Tausretin haudan Kuninkaiden laaksossa.


title: Kylie Tyndall

text:
Kylie Rae Tyndall (s. 14. maaliskuuta 1992) on yhdysvaltalainen lapsinäyttelijä, jonka sisko Keaton Tyndall on minuuttia vanhempi.
Kylie ja Keaton ovat näytelleet saippuasarjassa Kauniit ja rohkeat, jossa he esittävät Forrestereiden kaksostyttöjä.


title: Total Live 1991–2003

text: Total Live 1991–2003 on Hectorin toinen live-levy. Ensimmäinen CD on sama kuin edellinen live-äänite In concert 1966–1991 uudelleen masteroituna versiona.


title: Total Live 1991–2003

text: "Kappaleet 1-7""Kappaleet 8-13"


title: Khieu Samphan

text: Khieu Samphan (s. 27. heinäkuuta 1931) oli tärkeimpiä Punaisten khmerien johtajia, joka toimi liikkeen kansainvälisenä keulakuvana ja puhemiehenä. Khieu piti hallussaan muodollista Demokraattisen Kamputsean valtionpäämiehen virkaa 1976–1979. Punakhmerien sisärenkaan keskinäisessä hierarkiassa hän oli "veli numero 5".


title: Khieu Samphan

text: Khieu Samphan opiskeli talous- ja valtiotieteitä Pariisissa 1950-luvulla. Hänen väitöskirjansa Kambodžan talouden ja teollisuuden kehityksestä (1959) kannatti omavaraisuutta ja asettui riippuvuusteoreetikkojen puolelle syyttäen kehittyneitä maita kehitysmaiden köyhyydestä. Hän oli yksi khmeropiskelijoiden yhdistyksen perustajista, jonka keskuudesta kasvoivat Kambodžan maaperällä vaikuttaneet vasemmistolaiset liikkeet. Kun Ranskan viranomaiset sulkivat järjestön 1956, hän perusti uuden khmeropiskelijoiden unionin. Sekä Pol Pot että Ieng Sary solmivat kiinteät keskinäiset suhteet sukujen sisäisten avioliittojen avulla.


title: Khieu Samphan

text: Kun Khieu palasi Pariisista 1959 hän sai aseman Phnom Penhin yliopistossa ja perusti ranskankielisen lehden "L'Observateur", joka suhtautui vihamielisesti hallitukseen. Seuraavana vuonna viranomaiset lakkauttivat lehden, Khieu pidätettiin, pakotettiin riisuutumaan ja valokuvattiin julkisesti alasti.


title: Khieu Samphan

text: Lon Nolin vuoden 1970 sotilasvallankaappauksen jälkeen, jossa prinssi Sihanouk syöstiin vallasta, punaiset khmerit liittoutuivat syrjäytetyn monarkin kanssa hallituksenvastaiseksi rintamaksi "Gouvernement Royal d'Union Nationale du Kampuchéa". Khieu toimi tämän hallituksen varapääministerinä, puolustusministerinä ja sen armeijan ylipäällikkönä.


title: Khieu Samphan

text: Demokraattisen Kamputsean aikana Khieu nimitettiin presidiumin puheenjohtajaksi, valtionpäämieheksi. Läheiset suhteet Pol Potiin säästivät hänet sisäisiltä puhdistuksilta. Vietnamilaisten joukkojen ajettua punaiset khmerit pääkaupungista 1979 Samphan johti sissihallitusta, joka nautti kansainvälistä tunnustusta vuoteen 1982. Vuonna 1985 hänestä tuli virallisesti Pol Potin seuraaja, jossa asemassa hän toimi, kunnes antautui Hun Senin hallitukselle 1998.


title: Khieu Samphan

text: Yhdistyneiden kansakuntien tukema Kambodžan erityistuomioistuin tuomitsi Samphanin ja Nuon Chean elinkautiseen vankeuteen monenlaisista rikoksista ihmisyyttä vastaan elokuussa 2014 sekä niin ikään elinkautiseen vankeuteen kansanmurhasta marraskuussa 2018.


title: Muinaisen Egyptin kalenteri

text: Egyptiläinen kalenteri jakaa vuoden kahteentoista kuukauteen, ja kunkin kuukauden kolmeenkymmeneen päivään. Koska 12 kertaa 30 on yhtä kuin 360 ja vuodessa tiedettiin olevan 365 päivää, jäi jäljelle viisi päivää, niin kutsutut epagomena ("epagomenē") -päivät, jotka muodostivat eräänlaisen jäännöskuukauden vuoden loppuun. Lisäksi jokainen kuukausi jaettiin kolmeen kymmenenpäiväiseen jaksoon. Karkausvuotta ei tunnettu, ja se tarkoitti käytännössä sitä, että kalenteri siirtyi neljässä vuodessa yhden vuorokauden.


title: Muinaisen Egyptin kalenteri

text: Vuodenaikoja oli kolme: tulva ("akhet"), kylvö ("peret", joka oikeastaan tarkoittaa sitä, Joka-Tulee-Näkyviin) ja sato ("shemu"). Koirantähti Siriuksen niin kutsutun heliakkisen nousun eli toisen ilmestymisen aamutaivaalle ennen auringonnousua piti oikeastaan ennustaa tulvan alkua, joka osuu meidän kalenterissamme heinäkuun puoliväliin. Heinäkuun puolivälistä marraskuun puoliväliin pellot pysyivät veden peitossa. "Näkyviin tulemisella" tarkoitettiin, että Niili vetäytyi ja maa paljastui jälleen veden alta. Tähän vuodenaikaan, meidän kalenterimme mukaan marraskuun puolivälistä maaliskuun puoliväliin, maanviljelivät työskentelivät pelloillaan. Kuiva vuodenaika kesti maaliskuun puolivälistä heinäkuun puoliväliin.


title: Muinaisen Egyptin kalenteri

text: Vuosi alkoi tulva-ajalla, joka - kuten muutkin vuodenajat - kesti neljä kuukautta, joissa kussakin oli 30 päivää. Tulva tarkoitti Niilin vuotuista ja elintärkeää paisumista yli äyräiden. Siriuksen eli Koirantähden heliakkisen nousun piti alkujaan osua vuoden vaihteeseen, mutta koska kalenterin uusivuosi osui joka vuosi 1/4 päivää aiemmaksi kuin "oikea" uusivuosi, niin kalendaarisen ja oikean uudenvuoden välille kasvoi vuosi vuodelta suurempi kuilu. Kalendaarinen ja oikea uusivuosi osuivat yhteen joka 1460. vuosi (= 4 x 365). Tätä 1460 vuoden jaksoa kutsutaan Sothis-jaksoksi (Sothis on Siriksen kreikkalainen nimi, egyptiksi "Sopdet").


title: Muinaisen Egyptin kalenteri

text: Egyptin 1. dynastian faarao Djerin ajalta noin 3000 eaa. on peräisin taulu, josta varhaiset egyptologit päättelivät, että jo tuohon aikaan egyptiläiset olisivat yhdistäneet Siriuksen heliakkisen nousun vuodenvaihteeseen. Kuitenkin tämän kuvitetun taulun myöhempi tarkempi analysointi on asettanut kyseenalaiseksi, viittaako taulu lainkaan Sothikseen.. Kalenterin käytöstä näin varhaisena aikakautena ei olekaan varmaa tietoa.


title: Muinaisen Egyptin kalenteri

text: On mahdollista, että Egyptissä oli alkujaan käytössä kuukalenteri, mutta koska se ei riittävän hyvin soveltunut hallinnollisiin ja käytännön tarkoituksiin, otettiin käyttöön kalenteri, joka perustui Niilin vuotuisiin tulviin. Ensimmäinen kalenterin mukainen tulva havaittiin Egyptin ensimmäisessä pääkaupungissa, Memfiksessä samaan aikaan kuin Siriuksen heliakkinen nousu. Vuosi jaettiin kolmeen vuodenaikaan, jotka olivat "akhet" (tulva-aika", "peret" (talvi) ja "shemu" (kesä).


title: Muinaisen Egyptin kalenteri

text: Karkausvuosien puuttumisen vuoksi Siriuksen heliakkinen nousu sattui kuitenkin vuodenvaihteeseen vain joka 1460. vuosi. Tämän ajan kuluttua ero kalenterivuoden ja todellisten vuodenaikojen välillä oli kasvanut kokonaisen vuoden pituiseksi. Toisaalta egyptiläiset tiesivät, että 309 synodista kuukautta oli likipitäen 9125 vuorokautta eli 25 vuotta egyptiläisen kalenterin mukaan, mihin perustui toissijaisesti käytössä ollut kuukalenteri.


title: Muinaisen Egyptin kalenteri

text: Roomalaisen Censorinuksen mukaan egyptiläinen uudenvuodenpäivä olisi sattunut heinäkuun 20. päiväksi eli yhteen Siriuksen heliakkisen nousun kanssa vuonna 139 jaa., ellei aleksandrialaista kalenterinuudistusta olisi suoritettu. Tästä voidaan laskea, että näin oli kaksi edellistä kertaa sattunut vuosina 1322 eaa. ja 2782 eaa. Viimeksimainittua vuosilukua onkin yleisesti pidetty egyptiläisen kalenterin käyttöönoton ajankohtana. Koska kuitenkin Djer oli hallinnut jo tätä ennen, ovat jotkut tutkijat olettaneet kalenterin tulleen käyttöön jo yhtä Sothis-jaksoa aikaisemmin eli vuonna 4242 eaa.


title: Muinaisen Egyptin kalenteri

text: Alkujaan egyptiläisen kalenterin kuukausilla ei ollut nimiä, vaan niistä käytettiin järjestysnumeroita, erikseen kunkin vuodenajan kuukausille. Kuitenkin jo keskimmäisen valtakunnan aikana kuukausilla oli nimet. Nimet muuntuivat aikojen kuluessa, kunnes ne hellenistisenä aikoina saivat ne muodot, joissa ne esiintyvät esimerkiksi Ptolemaioksen teoksessa "Almagest". Nykyajan egyptiläiset kuitenkin käyttävät niistä tavallisimmin järjestyslukuja, jotka merkitään roomalaisilla numeroilla.